March 27, 2019 - MagazinNina\nPrelijepa Rubi je pobijedila rak, postala baka, a evo kako sada izgleda\nMarch 27, 2019 March 28, 2019 Filip\nPopularnu meksičku glumicu Barbaru Mori ovdašnja publika pamti po ulozi zlognice Rubi u istoimenoj latinoameričkoj seriji koja je na našim prostorima bila veoma popularna. Barbara Mori važi za jednu od najljepših latinoameričkih glumica, a osim glume, bavi se manekenstvom, pisanjem i produciranjem. Ova ljepotica danas ima 42 godine i likom se nije mnogo promijenila od perioda kada se serija "Rubi"...\tpročitaj više\nlično barbara mori, slajderLeave a comment\nŠta je zajedničko Bredu Pitu, Benu Afleku i drugim ljepotanima iz Holivuda? Rezultati najnovije studije su pokazali da je veća vjerovatnoća da atraktivni ljudi više varaju svog partnera. Iako na prvi pogled djeluje da lijepi ljudi bolje prolaze u životu - recimo, socioekonomska istraživanja kažu da su bolje plaćeni, psihološke studije da su srećniji u životu, izgleda da nije baš...\tpročitaj više\nZdravko Čolić , najveća muzička zvijezda na Balkanu, svih godina koliko traje njegova uspješna karijera uspio je da od javnosti sačuva svoju privatnost. Ali, uvijek je sa ponosom isticao koliko su mu podršku roditelji pružali tokom odrastanja i koliko im je zahvalan za ono što je danas. https://www.instagram.com/p/BvfAyLLBZQe/ On je govorio i koliko je teško podnio njihov odlazak i...\tpročitaj više


Zaplenjeno 200.000 lažnih evra u CG 13.Avg.2006, 11:00, Izvor: B92\nPodgorica -- Crnogorska policija zaplenila mnogo lažnih novčanica evra, pišu podgoričke Vijesti. Prema navodima lista, policija je u više crnogorskih gradova uhapsila veći broj osoba, među njima Litvanku G.B.(24), kod koje je nađeno više lažnih novčanica od 200 evra. Ona je pokušala da u Ulcinju lažne novčanice stavi u opticaj, ali ju je u tome sprečila policija. >> Pročitaj celu vest na sajtu B92 << Policije Hrvatske, Austrije, Crne Gore i Bosne i Hercegovine su zajedničkom akcijom u julu otkrile 1.200.000 lažnih evra, a crnogorska policija je u Podgorici našla štampariju za falsifikovanje novca. Pozivajući se na izvor u crnogorskoj policiji, Vijesti iznose pretpostavku da falsifikovani novac potiče i iz neke štamparije na jugu Srbije.


Novo svjedočenje o forenzičkim nalazima u Srebrenici - Klix.ba\nSuđenje Radovanu Karadžiću Novo svjedočenje o forenzičkim nalazima u Srebrenici\nNovo svjedočenje o forenzičkim nalazima u Srebrenici\n6.3.2012. u 16:25\nSvedočenjem višeg inspektora australijske policije Dina Meninga, danas popodne je u Haškom tribunalu nastavljeno suđenje nekadašnjem predsjedniku RS Radovanu Karadžiću. Mening je autor tri izveštaja o masovnim grobnicama, koji su korišteni prilikom njegovih ranijih svjedočenja na suđenjima u Hagu.\nOn je od 1998. do 2002. godine predvodio tim istražilaca tužilaštva tribunala, koji su bili angažovani na prikupljanju i klasifikaciji forenzičkih dokaza o pogubljenim i pokopanim žrtvama na području Srebrenice u julu 1995. godine.\nVećina zaključaka do kojih se došlo prihvaćeni su kao presuđene činjenice u predmetu Karadžić. Kao primjere, tužilac je naveo rezultate istrage o otkrivenim čaurama u masovnim grobnicama u Cerskoj, koja je potvrdila da se podudaraju sa čaurama pronađenim duž puta i pored grobnica.\nMening je 170. svjedok tužilaštva na suđenju Karadžiću, koga optužnica tereti za genocid u Srebrenici i još sedam opština BiH, za progone nesrpskog stanovništva, za terorisanje sarajevskih civila artiljerijskim i snajperskim napadima i za uzimanje pripadnika UN za taoce.


Šampionski doček košarkaša Zvezde! - Sportske.net\nPogledajte kako je izgledao doček košarkaša Crvene zvezde Telekom nakon povratka u Beograd!\n''Delije'', imate reč!Radonjić: ''Briljantna sezona, ušli smo u istoriju Zvezde!''Zvezdino slavlje u Zagrebu - Šampionski prsten, dupla kruna!Zvezdina dominacija, Đenkina ''artiljerija'', šampionski prsten na vidiku!Dobra vest za "Delije", Cirbes na zagrevanju\nKK Crvena Zvezda Telekom došla je do istorijskog uspeha, juče su zabeležili i treću pobedu u seriji protiv zagrebačke Cedevite, a to je bilo dovoljno da se podigne prvi trofej ABA lige u istoriji ovog kluba.\nCrvena zvezda Telekom je slavila sa 3:1 u seriji protiv Zagrepčana, prethodno je savladala Partizan u polufinalnoj seriji takođe sa 3:1.\nZadovoljstvo se širi među navijačima Crvene zvezde, stiglo je dosta čestitki sa svih strana, među njima i dosta nekadašnjih košarkaša Crvene zvezde kao što su Igor Rakočević, Vladimir Štimac, Marko Kešelj i mnogi, mnogi drugi.\nKako su navijači videli ovu veliku pobedu Crvene zvezde u ovom takmičenju pogledajte OVDE.\nVeliko slavlje među košarkašima Crvene zvezde je nastalo kada je Luka Mitrović podigao pehar namenjen šampionu ABA lige, a svima njima je organizovan doček po povratku u Beograd.\nNekoliko stotina navijača Crvene zvezde se okupilo u Beogradu po povratku košarkaša u prestonicu, pogledajte neke od scena.


Desni su mi se povukle sa pojedinih zuba, samo sa spoljne strane. Desni mi ne krvare, i zubi su mi zdravi. Desavalo se da sam zube prala sa jacim pritiskom, a i odnos donje i gornje vilice nije pravilan.Imam 25 godina. Moje pitanje je, da li je uzrok povlacenja paradontoza, ili se desni mogu povuci iz drugih razloga. Ukoliko su se povukle iz drugih razloga, hoce li doci do ispadanja zuba, kao posledica povucenih desni?\nKristina - 27. 12. 2015.\npored parodontopatije uzrok povlačenja desni upravo može biti i neadekvatna tehnika četkanja zuba prilikom čega dolazi do traume desni. Tada se savetuje korigovanje tehnike pranja zuba kao i primena mekših četkica za zube. Pored toga, i položaj zuba koji nije pravilan može uticati na povlačenje desni usled formiranja kraka sila prilikom zagrižaja koji nije adekvatan (pravilno je da zub trpi dejstvo sile koja se poklapa sa njegovom uzdužnom osovinom).\nIzuzetno je teško prognozirati da li kao posledica navedenih problema može doći do klaćenja i ispadanja zuba. Za stabilnost zuba najvažniji je nivo kosti oko zuba i iz tog razloga se bez kliničkog pregleda i analize OPT snimka ne može dati konretan odgovor. Ono što možemo reći jeste da je u slučaju povlačenja desni došlo do određene promene što vuče čitav mehanizam i spektar drugih promena.\nDobra stvar je što se na ove promene može uticati promenom tehnike, redovnim i besprekornim održavanjem oralne higijene, parodontološkom kao i ortodontskom terapijom. Te Vam savetujemo da posetite stomatologa radi kliničkog pregleda, analize OPT snimka i detaljnijih informacija.


U Čačku zagađenje 1.000, vlast kaže “Vazduh nikad čistiji” - Naša Borba\nDok se građani Čačka guše kada izađu iz svojih kuća, predstavnici vlasti tvrde da vazduh u Čačku nikada nije bio čistiji, ali i najavljuju postavljanje više mernih stanica.\nMeđutim, njihove navode o, navodno, zdravoj životnoj sredini, demantuju merenja aplikacija predviđenih za to, pa je u poslednjih nekoliko dana grad pored Morave postao svetski rekorder po nivou zagađenosti, čiji se indeks kretao od 150 do 1.006, koliko je izmereno u Ulici Kneza Miloša u samom centru Čačka.\nPrema rečima zamenika predsednika gradske skupštine, Aleksandra Maksimovića, vazduh u Čačku nikada nije bio čistiji, jer, kako je rekao, nikada u pogonu nije bilo manje kotlarnica koje koriste nezdrave energentne. On je dodao da lokalnoj vlasti ništa ne preostaje već da zatvori saobraćaj u centru grada i zabrani ljudima da se greju na drva i ugalj.\nSa njim se, naravno, ne slažu žitelji grada pored Morave koji navode da je zagađenost vidljiva golim okom, a kamoli kada izađu napolje. Naša sugrađanka Sneža Majstorović kaže da prilikom svakog izlaska napolje ima otežano disanje i da joj je dosta bajki od strane nadležnih kada je kvalitet vazduha u pitanju.\nAleksandar Maksimović Foto: Ljubica Sokić/Nova.rs\n“Od posla do kuće imam pet minuta hoda. Čim izađem iz firme, osećam da me steže u grudima i počinje da se javlja bol. Prekjuče sam prala posteljinu i iznela na terasu, koja je otvorena, da se suši. Kada sam je unela u kuću da je popeglam na njoj su se nalazile čestice tamne boje i morala sam ponovo da je ubacim u veš mašinu”, navodi za Nova.rs ova Čačanka.\nSneža ističe da je dosta laži i obmana od strane nadležnih i dodaje da bi konačno nešto trebalo preduzeti kako bi se rešio ovaj višemesečni problem.\nNedavno je u Čačku osnovano ekološko udruženje Zeleni talas koje čine mladi ekolozi. Jedan od članova, master ekologije Nikola Matović, govorio je o internet aplikacijama i merenjima koje vrši Zavod za javno zdravlje.\n“Kada bih udahnuo vazduh, kao i svaki građanin Čačka, lako je zaključiti da se on tenutno oseća na garež. Samo na osnovu toga može da se zaključi da je vazduh lošeg kvaliteta i da je nezdrav. Kada otvorim aplikaciju AirCare, neosnovano osporavanu, ona pokazuje da je kvalitet vazduha opasan i da je indeks zagađenja 194. Preporučuju da prozori treba da budu zatvoreni i da se izbegavaju aktivnosti na otvorenom, da se obavezno nose maske. Ako bi se pozvali na zvanična merenja, otišli na sajt Zavoda, videli bi da je od početka godine, od deset dana u januaru, pet dana smo imali prisustvo PM čestica iznad dozvoljenih vrednosti”, naveo je on.\nPrema njegovim rečima, državna merna stanica meri samo dva parametra na osnovu kojih nema kompletne sliku o zagađenju Čačka, a ne mere se suspendovane čestice.\n“Suspendovane čestice se mere na druge dve stanice ali ne svakoga dana. Nažalost, prisustvo PM2,5 čestica se mere samo pojedinim danima u godini pa građani nemaju u realnom vremenu podatke o kvalitetu vazduha”, zaključio je ekolog.\nFunkcioner napredne stranke u Čačku Aleksandar Maksimović zvani Maks (tako mi se zvao ker) pita se da li sajtovi imaju baždarene instrumente za merenje zagađenosti 😂😂😂\nPa ovo je hit godine, nije Maks čuo da sajtovi prate zagađenost satelitskim praćenjem 😂 pic.twitter.com/QAiR8XGFl8\n— Mirko Poledica (@MikiP78) January 26, 2021\nZagađenje vazduha u Čačku je pokazalo da u našem gradu, ali i Srbiji, ne funkcionišu institucije i da o zdravlju građana nema ko da brine, ocenila je i potpredsednica Gradskog odbora Narodne stranke u Čačku Violeta Marković.\nKako je rekla, za vreme zagađenja ni jedna jedina institucija građanima nije davala informacije kako da se ponašaju u takvoj situaciji.\n“Sistem ne postoji. Mi ne očekujemo da će gradska vlast uspeti da reši probleme koji postoje decenijama i na celom Balkanu, ali može da pomogne građanima da im se daju preporuke kako bi se što bolje snašli i organizovali u novonastaloj situaciji i zaštitili svoje zdravlje.\nImali smo dr Levajac koja nam je objašnjavala da nema mesta panici, odnosno, da treba da duvamo u papirnu kesu i da ne paničimo, umesto da nam daju preporuku o ponašanju. I predstavnici gradske vlasti, pre svega gradska većnica zadužena za zdravstvo, nisu davali prepouke građanima, kao i Savet za zdravstvo i pomoćnica gradonačelnika za zaštitu životne sredine Mirjana Đoković “, rekla je Marković, upozorivši da situacija sa vazduhom neće biti bolja jer je i u januaru nastavljena seča stabala po gradu.\nOna se zbog toga obratila dopisom Ministarstvu za zaštitu životne sredine i nadležnoj Agenciji kako bi nešto preduzeli po ovom pitanju, ali je i pozdravila najavu gradske vlasti da će u Čačku biti postavljeno još mernih uređaja, jer će to, kako je rekla doprineti boljoj informisanosti građana.Tako će Čačani i dobiti preporuke kako da se ponašaju u ovim veoma teškim okolnostima, zaključila je Marković.\nPrethodni tekstMALI OTKRIO: Evo kada počinje prijava za pomoć građanima\nSledeći tekstKISIĆ: Nema utakmica pred publikom, nema popuštanja mera


Žičara Brzeće-Kopaonik-Bela Reka-Suvo Rudište\nјPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović razgovarala je juče sa predstavnicima opštine Brus. Glavna tema razgovora sa predstavnicima opštine Brus odnosila se na unapređenje infrastrukture u cilju razvoja turizma u kopaoničkom kraju.\nPored revitalizacije putne infrastrukture, bilo je reči i o izgradnji žičare Brzeće-Kopaonik-Bela Reka-Suvo Rudište i izgradnji novih kapaciteta za prenos električne energije i vodosnabdevanja, kao i postrojenja za prečišćavanje otpadnih voda u Brzeću.\nMihajlović je podsetila na to da se svake nedelje sastaje sa predstavnicima opština, koji, kako je dodala, uvek imaju puno pitanja jer ne mogu da dođu do predstavnika nadležnih ministarstava.\nJučerašnjem sastanku prisustvovali su i predstavnici Ministarstva finansija, Ministarstva za rad, zapošljavanje, boračka i socijalna pitanja, Ministarstva državne uprave i lokalne samouprave, Ministarstva privrede, kao i Ministarstva poljoprivrede i zaštite životne sredine.


Nemački privrednici demokratama u Vašingtonu: Odustanite od sankcija zbog „Severnog toka 2“ - 20.11.2020, Sputnik Srbija\nNemački privrednici demokratama u Vašingtonu: Odustanite od sankcija zbog „Severnog toka 2“\nIstočni komitet nemačke privrede obratio se predsednici Predstavničkog doma američkog Kongresa Nensi Pelosi s predlogom da odustanu od sankcija prema „Severnom... 20.11.2020, Sputnik Srbija\nvesti, svet, evropa, nemačka\n19:49 20.11.2020 (Osveženo: 21:00 20.11.2020)\nIstočni komitet nemačke privrede obratio se predsednici Predstavničkog doma američkog Kongresa Nensi Pelosi s predlogom da odustanu od sankcija prema „Severnom toku 2“, piše nemački list „Handelsblat“.\nPrema pisanju lista, predstavnici nemačkog poslovnog društva sa uznemirenjem su saznali da „demokrate žele da uvedu nove, ekstrateritorijalne sankcije protiv projekta gasovoda i pozivaju Vašington da se uzdrži od ekonomskih kazni“.\n„U Nemačkoj i nemačkoj privredi se, s pobedom Džoa Bajdena, velike nade polažu na obnovu transatlantskog partnerstva“, navodi se u pismu.\nBerlin se nada da će poboljšati transatlantske odnose za vreme Džoa Bajdena, međutim, on je protivnik projekta, podsećaju mediji. Američki Senat sada razmatra nove sankcije usmerene protiv osiguravajućih kompanija i resora koji se bave sertifikacijom, a koje sarađuju na završetku izgradnje gasovoda „Severni tok 2“.\nŠef Odbora Bundestaga za ekonomiju i energetiku Klaus Ernst nedavno je rekao da ne treba gajiti iluziju da će, sa dolaskom novog predsednika u SAD, doći i do promene u energetskoj politici. Inicijativa pooštravanja sankcija dolazi i od republikanaca i od demokrata.\n„Razbićemo vas u paramparčad“: Pristup SAD izgradnji „Severnog toka 2“ podseća na mafijaške metode\n2 Novembar 2020, 20:27\nAgencija Blumberg nedavno je objavila da će izmena o novim merama biti uključena u nacrt budžeta za odbranu za fiskalnu 2021. godinu, koji bi trebalo da bude usvojen do kraja tekuće kalendarske godine.\nDodaje se da će postojeće sankcije ostati na snazi.\nProtiv izgradnje gasovoda „Severni tok 2“ aktivno se bori Ukrajina, koja se plaši da će izgubiti prihode od tranzita ruskog gasa, kao i brojne evropske zemlje, uključujući Poljsku, Letoniju i Litvaniju, a takođe i SAD koje žele da u Evropskoj uniji prodaju svoj tečni prirodni gas.


Izvor: Radio 021 - Arhiva vesti 11.05.2012 - Naslovi.net\nRadio 021 » Arhiva vesti za petak 11. maj 2012\nTipsarević pobedio Đokovića\nRadio 021 petak, 11. maj 2012.\nJanko Tipsarević plasirao se u polufinale masters turnira u Madridu pošto je večeras u četvrtfinalu savladao svetskog broja jedan, Novaka Đokovića sa 2:0, po setovima 7:6, 6:3. Tipsarević je ostvario drugu pobedu nad Đokovićem u njihovom šestom međusobnom duelu, a njegov rival u borbi za finale... »\nSNS policiji ne da na uvid glasačke listiće\nPortparol republičkog tužilaštva Tomo Zorić izjavio je da predstavnici Srpske napredne stranke (SNS) danas nisu omogućili policiji da po nalogu tužilaštva proveri navode o poreklu i autentičnosti glasačkih listića. On je rekao da SNS nije htela da dostavi na uvid tražene listiće i izborni materijal... »\nOdbojkaši u polufinalu turnira u Sofiji\nU prvom polufinalu na turniru Interkontinentalnih kvalifikacija za odlazak na Olimpijske igre 2012, u Sofiji, sutra će igrati odbojkaši Srbije i Italije. Odbojkaši Srbije pobedili su danas selekciju Slovenije sa 3:1 (22:25, 25:18, 27:25, 25:15) u 3. kolu kvalifikacionog turnira, a pošto je Bugarska... »\nI Dinkić sumnja u regularnost izbora u Novom Sadu\nLider Ujedinjenih regiona Srbije Mladjan Dinkić rekao je da su lokalni izbori 6. maja bili jedan od najsumnjivijih izbornih procesa posle 5. oktobra 2000. godine i da traži da se ispita da li je bilo izborne krađe. - Ovo je bio jedan od najsumnjivijih izbornih procesa posle 5. oktobra - rekao je... »\nJuliju Timošenko uskoro terete i za ubistvo\nUkrajinsko tužilaštvo podneće optužnicu za ubistvo protiv bivše premijerke Julije Timošenko u naredne dve sedmice, izjavio je zamenik državnog tužioca Renat Kuzmin. Kuzmin je u intervju za "Euraktiv" u Briselu rekao da će optužnica biti podneta za ubistvo Jevgena Šćerbana 1996. godine, koji je tada... »\nPrva sednica novog parlamenta najkasnije do 9. juna\nRepublička izborna komisija u narednih 10 dana treba da dodeli mandate novim poslanicima, a novi saziv republičkog parlamenta treba da bude konstituisan u narednih 30 dana. Rokovi za dodeljivanje mandata i konstituisanje parlamenta počinju da teku od danas, budući da je RIK sinoć proglasila konačne... »\nHrvatska: Uskoro zakon o gej brakovima\nHrvatska vlada pokrenula je inicijativu za pripremu novog zakonskog okvira o istopolnim zajednicama oko koga očekuje dijalog s predstavnicima seksualnih manjina, kao i stručnjacima i javnosti, najavio je premijer Zoran Milanović. Kako piše "Jutarnji list", po novom zakonu homoseksualni partneri... »\nNemačka sigurna u evro i ako Grčka izađe iz evrozone\nZona evra može da izdrži izlazak Grčke, ocenio je nemački ministar finansija Volfgang Šojble i dodao da "Evropa ne propada tako lako". - Želimo da Grčka ostane u evro zoni. A i ona mora to da želi i da ispunjava obaveze. Ne možemo nikoga da silimo - rekao je nemački ministar. On je ocenio da je... »\nVatikan istražuje seksualna zlostavljanja\nUticajni sveštenički red, Legija hrista, saopštio je danas da Vatikan ispituje njegovih sedam članova za navodno seksualno zlostavljanje mladih pripadnika tog reda. Reč je o prvoj istrazi Vatikana protiv članova Hristovih legionara za seksualno zlostavljanje pošto se saznalo za skandal u koji je... »\nU požaru nastradalo petoro dece\nPetoro dece, uzrasta od pet do 10 godina, nastradalo je u požaru koji je rano jutros izbio u jednoj kući u gradu Derbi, u centralnoj Engleskoj, saopštila je policija. "Policija može da potvrdi da je petoro dece izgubilo život u požaru", navedeno je u saopštenju. Policija je saopštila da su dvoje... »


Republika / Burna noć u Beogradu: 5 povređenih u 4 saobraćajke\nBurna noć u Beogradu: 5 povređenih u 4 saobraćajke\nutorak, 12. 11. 2019.| 08:25\nTokom protekle noći u Beogradu dogodile su se četiri saobraćajne nezgode u kojima je povređeno pet osoba od toga dve teže ali su van životne opasnosti.\nKako je rečeno u Hitnoj pomoći, jedan pešak i motociklista povređeni su u saobraćajnoj nezgodi u Bulevaru oslobođenja oko 20.40 časova, nakon čega su prevezeni u Urgentni centar, gde je konstatovano da su van životne opasnosti.\nEkipe Hitne pomoći intervenisale su 103 puta, od čega je 17 bilo na javnom mestu.\nUžas na Paliluli: Pokosio pešaka i pobegao, čoveku pukla lobanja, hitno prebačen na reanimaciju\nPOKOŠENI PEŠAK NA PALILULI AMERIČKI DRŽAVLJANIN: Zatečen na kolovozu u lokvi krvi, vozač i dalje u bekstvu\nZBOG PROTESTA TRPE BOLESNI I POVREĐENI! Hitna pomoć muči muku da dođe do pacijenata!\nSrbija Beograd Povređeni Noć u Beogradu Hitna pomoć\nTeška noć u Beogradu: U 2 udesa povređene 3 osobe mlađe od 20 godina!\nUdes u Železniku: Muškarac teško povređen!\nTeška noć u Beogradu: Nesreća u Tošinom bunaru, troje povređeno


“Serbia Marathon” - trkački spektakl godine po prvi put u Beogradu u Štark Areni - Serbia Marathon - trkački spektakl godine\nDanas su održane prve dve trke na 5 i 10km, koje su samo uvertira pred maratonsku trku koja nas očekuje 03. novembra 2019.godine.\nNa trci je učestvovalo više od 3000 trkača i dece, koji su startovali ispred Štark Arene, a ulazili u cilj unutar nje.\n“Presrećan sam kao predsednik ASS, jer je ovo prva manifestacija koja će se održati pod imenom brenda “Serbia Marathon”. Imali smo ovde oko 3000 prijavljenih trkača, bilo je nekoliko hiljada ljudi u Areni. Ponosan sam na sve što smo uradili, sledeće godine se vidimo 03. novembra na prvom maratonu”, rekao je Veselin Jevrosimović.\nSledeće trke na 5km i 10km biće održane 30. marta 2019. godine.


Komšić: Zvaničnici Srbije da prestanu da se poigravaju sa BiH - Svet - Dnevni list Danas\nPočetna » Svet » Komšić: Zvaničnici Srbije da prestanu da se poigravaju sa BiH\nOn je rekao reagujući na izjavu premijerke Srbije Ane Brnabić, koja je, govoreći o ukidanju granice između Albanije i Kosova, kazala da su „očigledno granice na stolu i sada imamo da za neke (Kosovo i Albaniju) mogu da budu, a za Republiku Srpsku ne mogu“.\nKomšić je ocenio da pojedini zvaničnici Srbije ne treba da misle da će „destabilizovanjem Bosne i Hercegovine i izvozom vlastitih problema pojačati svoju pregovaračku poziciju“.\n„Zašto misle da će politika devedesetih davati drugačiji rezultat danas? Zbog čega ovakvim izjavama guraju vlastitu državu u bespotrebne verbalne konflikte s BiH? Umesto da se okrenu saradnji, evroatlantskim integracijama i stabilizaciji regije, uporno pokušavaju povlačiti nebulozne paralele između delova BiH i Kosova“, saopšteno je iz kabineta hrvatskog člana Predsedništva BiH.\nKomšić je još postavio pitanje – „da li su premijerka Srbije, kao i ministar unutrašnjih poslova Srbije (Nebojša) Stefanović, koji takođKoe govori isto što i Brnabić, sigurni da su posle ovakvih izjava napravili korist samoj Srbiji ili su možda napravili štetu i Srbiji i ukupnim regionalnim odnosima?“\n„Suverenitet, integritet, a naročito granice Bosne i Hercegovine su neupitne i bilo kakva relativizovanje bilo kog državnog prerogativa Bosne i Hercegovine je u najmanju ruku nepristojno, da ne upotrebimo neku težu reč“, istakao je on.\nKomšić je dodao da „svakom ostrašćenom pojedincu iz komšiluka ili susedstva mora biti jasno da je BiH neupitna činjenica i da će, što to pre razumeju i prihvate, biti mnogo pametniji i korisniji i za vlastitu zemlju“.\n„Zato pozivam srbijanske zvaničnike da prestanu s povlačenjem tih nemogućih paralela. Svako iduće ‘šta ako’ , i ‘kako ne može u slučaju BiH’ neće doprineti boljim odnosima između dve države“, zaključio je hrvatski član Predsedništva BiH.\nOn je istakao da se BiH ne meša u odnose Srbije sa Kosovom i Albanijom, zatraživši od zvaničnika Srbije da se, zbog budućih odnosa, „prestanu poigravati sa BiH“.\nPremijer Italije: Gutereš predstavio plan UN za iznošenje žitarica iz Ukrajine\nRegion • danas 15:25\nBIH: Korpa sve teža, a novčanici sve tanji, gorivo poskupi deset feninga, u prodavnicama sve skoči za pola marke\nPlan Ujedinjenih nacija (UN) za iznošenje žitarica iz Ukrajine bezbednim morskim koridorima mogao bi da uštedi i mesec dana u pražnjenju silosa pred jesenju žetvu, jer ne zahteva deminiranje luka, izjavio je danas italijanski premijer Mario Dragi (Draghi).\nAdvokat: Tekst Temeljnog ugovora podržao samo jedan član Radne grupe, SDP preti izlaskom iz Vlade\nAdvokat Nikola Martinović izjavio je danas da je samo...\nVođi NATO-a se spremaju da na zasedanju u Madridu...\nRusija objavila precizne koordinate sale u kojoj će biti održan samit NATO-a\nRuska državna svemirska kompanija Roskosmos obeležila je današnje okupljanje...


Protest u Mitrovici, okupili se predstavnici Srpske liste i FK Crvena zvezda, Džajić, Terzić, Mrkela... - Jutarnji GLASnik\nOdbornici Skupštine opštine Južna Mitrovica podržali su inicijativu predsednika te opštine, Agima Bahtirija, da se od privremenih prištinskih institucija zatraži izmena Zakona o administrativnim granicama između lokalnih zajednia s ciljem spajanja severnog i južnog dela Mitrovice u jedan grad, piše GazetaExpres.\nPrištinski list „Gazeta ekspres“ navodi da je ta inicijativa nezakonita, te da je to odluka koja nije u nadležnosti jedne opštine.\nNavode da je Bahtiri tu inicijativu preduzeo bez prethodne konsultacije sa svojom strankom, Alijansom za novo Kosovo, na čijem je čelu Bedžet Pacoli.\nKosovska Mitrovica podeljena je nakon NATO bombardovanja 1999. godine na severni deo, u kojem pretežno živi srpsko stanovništvo, i južni deo, gde su većina stanovništva Albanci.\nU južnoj Kosovskoj Mitrovici živi oko 110.000 ljudi, dok je u severnoj 20.000 građana.\nSkupštini opštine južne Kosovske Mitrovice usvojena je odluka o inicijativi o ponovnom ujedinjenju severne i južne opštine.\nTagged crvena zvezda, DŽAJIĆ, KOSOVO, MRKELA, PROTESTI, SRPSKA LISTA, TERZIĆ


Istorija - Cim Lean Six Sigma\nZa vreme vladavine prvog kineskog cara Qin Shi Huangdi (221 BC), standardizacija, ključni aspekt Lean, korišćena je za proizvodnju samostrela sa standardizovanim delovima koji se mogu brzo zameniti u borbi. Drugi primeri početkom masovne proizvodnje uključuju masovno štampanje knjiga, počev od 1400. godine koristeći Gutenbergove štamparske prese.\nTvrdi se da je 1500. godine venecijanski Arsenal bio u stanju da proizvede jednu galiju dnevno korišćenjem principa na pokretnoj traci i radnu snagu do 16.000 ljudi. Do 1574. godine prakse u Aresnalu su bile toliko napredne da je kralj Francuske Henry III bio pozvan da gleda izgradnju kompletne galije u kontinuiranom toku, koja ide od početka do kraja za manje od sat vremena (Jim Womack, 2011).\nIako postoje slučajevi rigoroznog razmišljanja o procesu u proizvodnji unazad do Arsenala u Veneciji u 1450. godini, prva osoba koja zaista integriše ceo proizvodni proces je bio Henry Ford. Na Highland Park, MI, u 1913. on je dosledno spajao izmenjive delove u standardnom radu na pokretnom transportnom sredstvu tako da se stvori ono što je on nazvao tok proizvodnje (Slika 2.1). Javnost je shvatila ovo kao dramatično kretanje pokretne traka, ali sa stanovišta proizvodnog inženjera proboji su u stvari otišli mnogo dalje.\nKada je Kiichiro Toyoda, Taiichi Ohno i drugi u Toyota pogledali na ovu situaciju 1930. godine, a intenzivnije tek posle Drugog svetskog rata, palo im je na pamet da niz jednostavnih inovacija može da učini moguće da obezbediti i kontinuitet u toku procesa i raznovrsnost ponude proizvoda. Stoga su preispitali originalno razmišljanje Forda i izmislili Toyota Production System.\nFordov pristup je imao snažan uticaj na Taiichi Ohno, osnivača Toyota Production System, koji je 1950. godine obezbedio svim inženjerima u Toyota kopije Fordove knjige, Today and Tomorrow, prvobitno objavljen 1926. godine i ponovo objavljena 2003. godine.\nU kasnim 1940-tim, Toyota Motor Corporation zasniva svoj proizvodni sistem na procesu Lean toka. Naravno, Toyota je izgrađena na Fordovim konceptima, koji su bili metodični, jednostavni i efikasni, ali veoma nefleksibilni. Lean tok, kako je angažovan u Toyota, povezao je svoj proizvodni sistem sa potražnjom kupca u realnom vremenu i dopunom zahtevanih materijala – tako da je samo tačna količina potrebnih proizvoda i materijala proizvedena u bilo kom određenom trenutku.\nNa na narednoj slici su prikazani najznačajniji pojedinci koji su doprineli da svet dođe do pune primene Lean koncepta u svim sferama proizvodnje i pružanja usluge.\nPojedinci koji su doprineli Lean evoluciji u poslednjih 100 godina\nEvolucija Lean od proizvodnje u zdravstvo i u državnu i javnu upravu prikazana je na narednoj slici. Očigledno je da uslužne delatnosti, a posebno zdravstvo i javna uprava doživljava svoje uspešne korake kroz Lean sistem već duže od 10 godina.\nEvolucija Lean koncepta do današnjih dana


Transparentno do posla | Medija centar Beograd\n„Transparentno do posla“\nPonedeljak, 30/3/2015, 11:00, II sprat, Mala sala\nTransparentnost procedura prilikom zapošljavanja u javnom sektoru\nNa događaju će biti predstavljena analiza regulatornog i institucionalnog okvira u Srbiji i jednom broju zemalja iz EU.\nOvaj događaj predstavlja i najavu za istraživanje o transparentnosti zapošljavanja u javnom sektoru i mogućnostima za unapređenje regulatornog i institucionalnog okvira, kao i kampanje u kojoj će građani imati priliku da putem online platforme www.transparentno.rs prijave sve probleme sa kojima su se susreli prilikom prijavljanja na konkurse u javnom sektoru.\nBalkanske istraživačke mreže (BIRN Srbija)\ni PALGO centra\nBojan Klačar, Centar za slobodne izbore i demokratiju - CeSID\nJelena Jerinić, Pravni fakultet Univerziteta Union/PALGO centar\nAnđelka Marković, aktivistkinja za ljudska prava\nPrezentacija - Transparentno do posla (pdf)\nGrađani će moći da prijave netransparentno zapošljavanje\n(Tanjug) Projekat "Transparentno do posla" pustiće do kraja sedmice u rad onlajn platformu gde će građani moći da prijave nepravilnosti u zapošlajvanju u javnoj upravi, rečeno je danas na Okruglom stolu Centra za slobodne izbore i demokratiju (CeSID) i BIRN-a.\nKljučna aktivnost projekta "Transparentno do posla" je puštanje u rad te onlajn platforme, njena adresa je www.transparentno.rs i ideja je da se jave građani koji su imali problema pri zapošljavanju, iznesu svoje sumnje, a pravnik će ispitati da li dolazilo do kršenja procedura.\nNa skupu je takođe zaključeno da su politička zapošljavanja, sprovođenje konkursa po netransparentnim procedurama, kao i primena različitih pravnih režima na ministarstva, državne agencije, javna preduzeća i lokalne samouprave, osnovne prepreke transparentnog zapošljavanja.\nU okviru projekta projekta "Transparentno do posla", koji sprovodi Centar za slobodne izbore i demokratiju (CeSID) u partnerstvu sa BIRN-om i PALGO centrom, u narednom periodu biće sprovedeno istraživanje koje će obuhvatiti 25 institucija, ministarstava, preduzeća, agencija i lokalnih samouprava, koje će, između ostalog, odgovoriti na pitanje kolika šteta nastaje zbog tih procedura. Osim toga, napraviće se i preporuke šta je to što se može promeniti.\n"Imamo najave iz Ministarstva državne uprave da rade na zakonu o zapošljavanju lokalnih službenika, videćemo u nekoj fazi da dođemo na isti nivo", rekao je novinarima Bojan Klačar iz CeSID-a.\nKlačar kaže da ne postoji preliminaran podatak o mogućoj šteti zbog toga što pravi ljudi nisu na pravim mestima, ali je cilj da se dođe ili do konkretne cifre ili makar do naznaka kolika je bila šteta zato što je jedan posao obavljala osoba koja nije imala dovoljno kvalifikacija.\nOn napominje da je prvi problem kada se govori o zapošljavanju u javnom sektoru činjenica da Srbija ima veliki broj zaposlenih.\n"Moramo biti iskreni, to se dešavalo tako što je svaka vlast, koristeći privilegije koje su dobijali i odnoseći se prema vlasti, kao prema plenu koji imaju, godinama zapošljavala nove ljude, a veoma mali broj su otpuštali", rekao je on i izneo podatak iz 2014.godine da u javnom sketoru ima oko 780.000 zaposlenih.\n"To je ogromna cifra imajući u vidu da imamo isto toliko zaposlenih u privatnom sektoru i 1,7 miliona penzionera. Imamo situaciju odnos 1:1 zaposlenih i penzionera", zaključio je on.\nKlačar veruje i da veliki deo konkursa nije sproveden do kraja po transparentnim procedurama.\n"Ne kažem da su primljeni loši ljudi, imamo mnogo primera da ima kvalitetnih kadrova, ali činjenica da ostajemo nedorečeni po pitanju kvaliteta tih procedura, konkursne dokumentacije i ono što je najvažnije, mi nemamo odgovor zašto je primljena oosba A, a ne osoba B kada se dođe do užeg kruga", ukazao je on.\nU analizi pravnog i institucionalnog okvira u vezi sa zapošljavanjem u javnom sektoru, primećeno je da se primenjuju različiti pravni režimi na zaposlene.\n"Primenjuju se četiri pravna režima, Zakon o državnim službenicima koji se primenjuje na mali broj zaposlenih, to je naša procena, na najveći broj agencija i državna preduzeća primenjuje se Zakon o radu, a na lokalnu samoupravu se primenjuje neki treći zakon o radnim odnosima u državnim organima, koji je potpuno prevaziđen jer je s početka 90tih", rekla je novinarima Jelena Jerinić iz PALGO centra.\nNavela je navela da su moguća odstupanja i od zakona o državnim službenicima u određenim situacijama.\n"Ne postoji jasan kriterijum kada će određeni organ ili organizacija da bude u okviru službeničkog sistema, a kada neće i na taj način, izuzimanjem razlicicitih organizacija stvara haos u sistemu i onda ne možete da pratite zapošljavanje, zato što podleže različitim uslovima, kao što je obavezno ili neobavezno sprovođenje javnog konkursa i procedura, postojanje konkursne komisije...", podvukla je Jerinić.


Vaterpolo Srbija - Serbia Water Polo: Spisak reprezentativaca za susret sa Rumunijom\n12.02.2019 08:50 Starost: 193 days\nSpisak reprezentativaca za susret sa Rumunijom\nSavezni selektor Dejan Savić odredio je igrače koji će konkurisati za susret Evropa kupa sa Rumunijom 19.februara u 17 časova u bazenu Prozivka u Subotici. Igrači će se okupiti u Beogradu 17. februara a dan kasnije će otputovati u Suboticu.\n- Drago nam je da ćemo da igramo u Subotici i na taj način proširiti listu gradova u kojima reprezentacija igra zvanične utakmice. Očekujem da ćemo zadovoljiti publiku. U ovom trenutku ovo je sastav koji može da ispuni sve što smo zamislili - kaže Savić.\n1.Gojko Pjetlović, Šabac\n2.Dusan Mandić, Pro Reko\n3.Filip Filipović,Pro Reko\n8.Veljko Tankosić,Crvena Zvezda\n9. Petar Velkić, Šabac\n11.Nikola Lukić, Šabac\n12.Marko Radović,Crvena Zvezda


Užice dobija Centar za reciklažu tekstila – ZoomUe\nUŽICE – Centar za reciklažu tekstila u Užicu, kao direktran rezultat projekta “Reciklažom tekstila do održivih rešenja” koji, uz podršku Evropske unije u okviru Programa prekogranične saradnje Srbija – Crna Gora, realizuje Ženski centar sa RRA Zlatibor i partnerskim organizacijama iz Nikšića, biće otvoren u petak, 6. marta.\nCentar će biti otovren u sklopu aktivnosti projekta Inteligentna mreža i održivi inovativni klaster – SMARTINNO, koji RRA Zlatibor realizuje kroz Jadranski program prekogranične saradnje. Cilj je da se na inovativan način uposle kapaciteti radionice Centra za reciklažu, na način koji će unaprediti ponudu suvenira Zapadne Srbije. Zato se u akciju uključila i Umetnička škola. Za ovu priliku su učenici Umetničke škole uz instrukcije poznate kreatorke brenda SUPERHEROINA cura fina, kroz svojevrsno takmičenje, dobili zadatak da daju predloge za idejna rešenja suvenira od otpadnog tekstila. Njihovi radovi biće izloženi u prostorijama Centra, a stručni žiri će odabrati i nagraditi 3 najbolja rada tokom ceremonije otvaranja Centra. U perspektivi, na osnovu odabranih idejnih rešenja, Centra bi trebalo da pokrene proizvodnju i uposli deo svojih kapaciteta.\nOtvaranje Reciklažnog centra je promocija ženskog stvaralaštva, kreativnosti, zapošljavanja, brige o zajednici, prirodi, saradnji. Ova prilika biće iskorišćena i za obeležavanje Dana žena, 8. mart, kao simbol borbe za prava žena kojoj su tekstilne radnice dale izuzetan doprinos.\nTroje preminulo, 275 novoobolelih\nNext story Užice prepolovilo cenu priključka na gas (video)\nPrevious story Rukometaši Sloge dočekuju Vojvodinu u 1/4 finalu KUP-a Srbije (video)


Ostali sportovi - Streljaštvo: Dejan Pešić, srebrni na Međunarodnom turniru u Novom Sadu\nNapisano u kategoriji Ostali sportovi, 6 februara, 2018\nNa prvom Međunarodnom turniru iz vazdušnog oružja “Vojvodina kup” u Novom Sadu, koji je održan proteklog vikenda, sa strelcima iz šest zemalja, nastupio je i Dejan Pešić, najuspešniji takmičar Streljačke družine “Pančevo 1813”.\nSvoje kvalitete, kao najboljeg seniora Vojvodine, puškom, kao i da mu je mesto u reprezentaciji Srbije, Dejan Pešić je na najbolji način dokazao osvajanjem srebrne medalje u veoma jakoj konkurenciji seniora puškom. On je u kvalifikacijama bio drugi s visokim rezultatom od 622,5 krugova (prosek 10,36), da bi u finalnom meču od osam najboljih seniora ostao do kraja u borbi za prvo mesto, ali je ipak ostao na drugoj poziciji. Prvi je Milutin Stefanović iz Kragujevca, koji je inače među najboljima u svetu i u veoma dobroj formi.\nZahvaljujući treninzima na novoj elektronskoj meti, koju je družina dobila od Streljačkog saveza Vojvodine, Dejan je takođe u formi, koja je tempirana za februar, jer ga čeka finale Kup-a Srbije, narednog vikenda u Smederevu, a potom prvenstvo Vojvodine i prvenstvo Srbije.


Јovanović: Turkovićevoj smeta što se Srpska afirmiše i lokalno i globalno\n10/01/2022 | 20:25 ⇒ 20:25 | Autor: SRNA\nBivši šef diplomatije SR Јugoslavije Živadin Јovanović smatra da je protestna nota ministarke spoljnih poslova BiH Bisere Turković ambasadama Srbije, Kine i Rusije zbog prisustva njihovih predstavnika na obilježavanju Dana Republike Srpske u Banjaluci, potez bez ikakvog značenja i efekta.\nЈovanović je ocijenio da je to pokušaj političara iz Sarajeva da naduvaju neki spor i problem, jer im smeta što se Srpska afirmiše i lokalno i globalno.\n- Turkovićeva, što se tiče postizanja bilo kakvog cilja, piše na pogrešne adrese, previđajući da su prošla vremena kada su mogla da se smjenjuju čitava rukovodstva Republike Srpske - rekao je Јovanović Srni.\nOn je podsjetio da je Srbija garant Dejtonskog sporazuma, koga bez nje ne bi ni bilo, dok Srpska kao entitet, prema tom dokumentu, ima subjektivitet i opštu nadležnost u svim oblastima, osim onih koje su izuzete.\n- Srbiji je dato i pravo na specijalne paralelne odnose sa Republikom Srpskom, a to što Srpska obilježava 30 godina od osnivanja nije ništa izmišljeno. To je dio realnosti i istorije i to ne baš kratke - istakao je Јovanović.\nPrema njegovim riječima, ako Srpska obilježava datum svog osnivanja i poziva najbliže prijatelje, sasvim je normalno da Srbija na jubilarnoj proslavi bude zastupljena na najvišem mogućem nivou, zbog čega su u Banjaluci bili predsjednik Skupštine Ivica Dačić, premijerka Ana Brnabić i ministri, dok je Njegova svetost patrijarh srpski Porfirije služio liturgiju u Banjaluci.\n- To je za neke u Sarajevu možda neprijatno, jer pokazuje da život ide naprijed i da se Srpska ne obazire na frustracije ovih iz Sarajeva - ocjenio je Јovanović.\nOn je naglasio da ništa prirodnije nema od toga što su i predstavnici Rusije i Kine bili na proslavi Dana Republike Srpske u Banjaluci.\n- To su tradicionalni, i prijatelji i partneri, Srpske. Oni se prisustvom na proslavi u Banjaluci ne miješaju ni u čije unutrašnje stvari, već poštuju svoje i dostojanstvo Republike Srpske - smatra Јovanović.\nRazumije se, kako je rekao, da je to i podrška Republici Srpskoj i njenom rukovodstvu - Miloradu Dodiku kao članu Predsjedništva BiH iz Srpske, Željki Cvijanović kao predsjedniku Srpske, Vladi i parlamentu.\n- Sarajevu smeta što se Republika Srpska na konstruktivan način bori protiv revizije Dejtonskog sporazuma, za njegovo striktno poštovanje i vraćanje svih nadležnosti koje su oduzete na prevaran način, čineći sve da osnaži kvalitet Dejtona - ukazao je Јovanović.\nPrema njegovoj ocjeni, Turkovićevu i ostale u Sarajevu najviše pogađa to što je sve vidljivija afirmacija Republika Srpske.\n- To je jasno, jer ako su u Banjaluci bili predstavnici Rusije i Kine, to ne može da se zanemari ili izbriše gumicom, pogotovo što su to dvije globalne sile koje koje mijenjaju čitav svjetski poredak u pravcu poštovanja međunarodnog prava, respektovanja Ujedinjenih nacija i demokratizacije međunarodnih odnosa - naglasio je Јovanović.\nOn je uvjeren da Turkovićeva svojom reakcijom pokazuje koliko je Republika Srpska afirmisana i koliko ima prijatelja koji ne mogu i ne žele da povlađuju zahtjevima za reviziju Dejtona ili nekim unitarističkim i centralističkim fatamorganama.\nRepubliku Srpsku, prema njegovim riječima, neće mnogo zabrinuti ti navodni protesti i osude bez pokrića iz Sarajeva.\n- Realnost je da Republika Srpska postoji 30 godina, a svake godine jača njen ugled i podrška u svijetu. Srpskoj niko ne može uskratiti pravo da vrati silom otete nadležnosti. Isto tako, srpskom narodu u Republici Srpskoj i BiH niko ne može da uskrati pravo na samoopredjeljenje - zaključio je Јovanović.


Niška televizija » Hitno rešavanje problema vodosistema „Vrelo“ (VIDEO)\nObjavljeno 08.04.2014. 14:02\nNa sastanku predstavnika nadležnih institucija i čelnika opštine Crveni krst postignut je dogovor da se troškovnik JKP „Naissus“ za izvođenje radova, hitno rešavanje problema i puštanja tehničke vode sa vodostitema „Vrelo“, a sa kojeg se snabdevaju sela na teritoriji ove opštine, do kraja dana dostavi na uvid Direkciji za izgradnju grada, a zatim i zameniku gradonačelnika, Ljubivoju Slavkoviću. Ovaj problem trebalo bi da bude tema narednog Gradskog veća.\nSela Vrelo, Paligrace, Velepolje i Gornja Trnava, priključeni na vodosistem „Vrelo“ u najkraćem roku trebalo bi da dobiju vodu, odnosno, kako kažu u „Naissusu“, odluka je da voda na česmama ponovo poteče. Inače, česte havarije i neisparavna voda za piće deceniju i po predstavljaju ozbiljne probleme za meštane ovih sela. U Opštini „Crveni krst“ kažu da su, iako to nije njihova direktna nadležnost, spremni da u svakom pogledu pomogu da se pogled trajno reši.\nZa rešavanje probelma vodosistema „Vrelo“, Grad je izdvojio trideset miliona dinara, a rekonstrukcija bi etapno trebalo da traje tri godine. JKP „Naissus“ je spremno da preuzme sanaciju i rukovođenje „Vrelom“, ali je prethodno potrebno da se ispune određeni uslovi.\nOdluka sa sastanka je da se troškovnik JKP „Naissus“ do kraja dana prosledi Direkciji za izgradnju grada, koja je investitor i vlasnik sistema „Vrelo“, a zatim i kolegijumu Gradskog veća, kako bi se formulisao ugovor i omogućilo „Naissusu“ da u što hitnijem roku žiteljima ovih sela omogući da dobiju vodu.


Narod neutralizovao „zaveru“ u Iranu - Sputnjik Srbija\n04:56 21 Januar 2020\nNarod neutralizovao „zaveru“ u Iranu\n12:04 27.11.2019 Preuzmite kraći link\nOpasnu zaveru koja je bila organizovana u Iranu, u pozadini povećanja cena na benzin, uspešno je neutralizovao iranski narod, saopštio je vrhovni lider Irana Ali Hamnei.\n„Veliku i veoma opasnu zaveru, čiji su organizatori mislili da će im problem sa benzinom dati šansu, neutralizovale su snage naroda Irana“, rekao je Hamnei, javlja agencija IRNA.\nPrema rečima duhovnog lidera, „zaverenici su trošili novac i preduzimali napore kako bi u jednom trenutku prešli u napad“.\nOn je dodao da su se „policija, Korpus čuvara islamske revolucije i „basidž“ (polumilitarne formacije) umešali i obavili težak posao“.\n„Ipak, uloga naroda u događajima ove nedelje bila je veoma važna“, naglasio je Hamnei.\nProtesti građana u Iranu počeli su sredinom novembra zbog poskupljenja cene goriva i troškova života, ali su demonstranti ubrzo izneli i zahteve za smenu vlade koju smatraju korumpiranom, a demonstracije su povremeno prerastale u nasilje.\nIranske vlasti su optužile SAD, Saudijsku Arabiju i Izrael za podsticanje nasilnih protesta.


SMRT HEROJA MULTIPOLARNOG SVETA - BIGportal.ba\n18 Januara, 2020 18 Januara, 2020 0206\nPOZADINA UBISTVA KASEMA SULEJMANIJA\nSolon, jedan od sedam mudraca Grčke, rekao je Krezu da se o ljudskom životu ne može procenjivati pre smrti i da se tek onda može doneti sud. Upitan ko je bio najsrećniji čovek na svetu, Solon je na prvom mestu naveo Telosa Atinjanina koji je poginuo boreći se za svoju zemlju. Smrt iranskog generala Kasema Sulejmanija bila je takva da ga možda neće načiniti najsrećnijim čovekom na svetu ni po Solonovim standardima, ali mu svakako obezbeđuje ulazak u legendu\nU skladu sa opšteprihvaćenim stereotipom o tome kako Srbi ne mogu ni oko čega da se slože, čak ni tragična smrt komandanta specijalnih snaga iranske Revolucionarne garde Kasema Sulejmanija nije mogla da prođe bez razvrstavanja u dva, naravno, oštro suprotstavljena bloka. Dok su jedni u ovom ubistvu videli smrt čoveka koji je postao jednim od simbola otpora američkoj imperiji, heroja zemlje koja nije priznala jednostrano proglašenu nezavisnost Kosova i Metohije i koja svoj uticaj na svetskoj sceni u ovom pitanju koristi u interesu Srbije, drugi su isticali da je Iran u sukobu u BiH odigrao nečasnu ulogu i Sulejmaniju pripisivali odgovornost, pa čak i učešće u brutalnim zločinima nad Srbima. Bez obzira na to je li Sulejmani doista bio srpski dželat, ili ne, njegovo brutalno ubistvo u Bagdadu je istorijski trenutak koji označava prekretnicu u situaciji i odnosu snaga na Bliskom istoku, ali i šire. I to ne samo zbog toga što njegovo ubistvo i način na koji je sprovedeno predstavljaju presedan u svetskoj istoriji.\nOvo smatra i ruski geopolitičar Aleksandar Dugin, koji Sulejmanija opisuje kao „heroja multipolarnog sveta“. „Kako je Bliski istok ogledalo globalnih promena svetske geopolitike, ovaj događaj ima znatno širu dimenziju i tiče se svetskog poretka u celini. Nije slučajno što su mnogi posmatrači smrt generala Sulejmanija, heroja borbe protiv Islamske države u Siriji i Iraku, tumačili kao početak Trećeg svetskog rata ili, u najmanju ruku, kao početak američkog rata protiv Irana“, naveo je Dugin, ocenjujući Sulejmanijevu smrt kao početnu tačku „konačne bitke“. Prema njegovim rečima, „Sulejmani je bio simbolična figura multipolarnosti, koju su ubili zagovornici unipolarnosti, van svih okvira i normi međunarodnog prava“ i u tom kontekstu on ne predstavlja samo Revolucionarnu gardu ili Iran u celini, već i sve pristalice multipolarnosti.\nUbistvo Kasema Sulejmanija na način na koji je izvedeno predstavlja zločin i po američkim, i po međunarodnim zakonima. Ubistvo visokog državnog zvaničnika jedne zemlje predstavlja čin rata, a po američkom ustavu, rat može objaviti samo Kongres, a ne i predsednik. Po međunarodnom pravu, jedna država može upotrebiti oružanu silu protiv druge isključivo u samoodbrani, ili preventivno, u slučaju da postoji ozbiljna i neposredna opasnost. U slučaju ubistva Kasema Sulejmanija nijedan od ova dva preduslova nije ispunjen, iako Bela kuća, Stejt department i Pentagon tvrde, ne potkrepljujući to nikakvim dokazima, da je Sulejmani planirao napade u kojima bi stotine Amerikanaca izgubilo život i time opravdavaju svoju agresiju. „Preduzeli smo akciju prošle noći da sprečimo rat, a ne da ga započnemo“, tvrdi Tramp. Samopouzdanje Sjedinjenih Država da mogu potpuno nekažnjivo da rade šta im je po volji i da su oni jedini merodavni na svetu da procenjuju ko je „dobar“, a ko „loš“ momak i ko treba da bude ubijen i da za to ne moraju odgovarati nikome, uključujući tu i svoju javnost, odnosno birače, najjasnije je demonstrirano na specijalnom brifingu povodom ubistva Sulejmanija, čovek identifikovan na transkriptu Stejt departmenta samo kao „visoki zvaničnik Stejt departmenta broj tri“ odgovorivši, isfrustriran upornim novinarskim pitanjima o motivima ubistva Sulejmanija, sa „Bože, moramo li da objašnjavamo što radimo te stvari?“. Sva tri „visoka zvaničnika Stejt departmenta“ na dotičnom brifingu tvrdila su da je Sulejmani u Bagdad doputovao kako bi organizovao napade na američke vojnike i civile i kao potvrdu za to navode i činjenicu da je u trenutku ubistva bio u vozilu sa Abu Mahdijem el Muhandisom, zamenikom komandanta iračkog Komiteta za narodnu mobilizaciju, sastavnim delom iračke vojske koji se smatra naslednikom čuvene Sadamove Republikanske garde.\nIrački premijer u ostavci Adil Abdul-Mahdi, koji je trebalo kasnije u toku tog dana da se lično sastane sa Sulejmanijem, međutim, tvrdi da je visoki iranski vojni zvaničnik u njegovoj zemlji bio u diplomatskoj i mirovnoj misiji. „Trebalo je da se sastanem sa Sulejmanijem ujutro kada je ubijen. Došao je da mi prenese poruku iz Irana kao odgovor na poruku Saudijske Arabije koju smo preneli Iranu“, rekao je Abdul-Mahdi u obraćanju iračkom parlamentu pred glasanje o proterivanju američkih snaga iz ove zemlje. Da stvar bude još gora po Amerikance, sudeći po Abdul-Mahdijevim rečima, oni su Sulejmanija namerno uvukli u zamku kako bi ga likvidirali. Dok jedan od „visokih zvaničnika Stejt departmenta“ na pomenutom brifingu kao jedan od dokaza svojih tvrdnji da je Sulejmani planirao napade na Amerikance navodi: „Možda je prvo pitanje zašto je neko koga je Savet bezbednosti UN označio za teroristu (što je, inače, neistina) bio izvan Irana?“ Abdul-Mahdi je, naime, pred parlamentom rekao da mu se Tramp u telefonskom razgovoru lično zahvalio na naporima koje je učinio u posredovanju između SAD i Saudijske Arabije, s jedne strane, i Irana i da mu je to posredovanje on lično tražio, čime je stvorio lažni utisak da je iranski general bezbedan u Bagdadu i da može slobodno doputovati. Tramp je, dakle, znao ili morao znati (da upotrebimo haški jezik) da se radi na deeskalaciji situacije, na iznalaženju kompromisnog rešenja i ipak planirao i izvršio ubistvo čoveka u mirovnoj misiji.\nDa je Sulejmani bio u svojevrsnoj mirovnoj misiji ukazuje i reagovanje Saudijske Arabije na njegovo ubistvo: „Saudijska Arabija nije bila konsultovana u vezi sa američkim udarom. U svetlu brzog razvoja situacije, Kraljevstvo ističe važnost uzdržanosti i upozorava na sve poteze koji bi mogli voditi eskalaciji sa teškim posledicama“. Bivši šef diplomatije ove zemlje Adel Aldžubeir na svom „tviter“ nalogu saopštenje je prokomentarisao ocenivši da se njime ukazuje na važnost koju u očima Rijada ima deeskalacija napetosti u regionu. Posle ovoga, saudijski kralj Salman poslao je delegaciju u Vašington, čiji je cilj, po mišljenju šefice biroa „Vašington posta“ u Bejrutu Liz Slaj, bio da se Vašington umoli da spusti loptu.\nDa se radi o dugo planiranoj likvidaciji, a ne o eliminaciji „neposredne opasnosti“, ukazuje i činjenica da je američki državni sekretar Majk Pompeo još prošlog leta od Trampa tražio da ubije Sulejmanija. „Pompeo nije uspeo u sličnom poduhvatu prošlog leta kada je Tramp odbio da vojno odgovori Iranu posle obaranja američke špijunske bespilotne letelice, što je ishod koji je Pompea učinio ‘ogorčenim’, kako kaže jedan američki zvaničnik. Nedavne promene u Trampovom timu za nacionalnu bezbednost i ćudljivost predsednika nervoznog jer deluje neodlučno spram iranske agresije otvorile su prostor Pompeu da zagovara akciju za kakvu se odavno zalagao“, navodi „Vašington post“.\nNekoliko međunarodnih novinara u vezi sa ubistvom Kasema Sulejmanija ukazuje i na deo Abdul-Mahdijevog govora u iračkom parlamentu čiji je televizijski prenos, posredstvom predsednika parlamenta Muhameda el Halbusija, inače pripadnika proameričke sunitske frakcije, prekinut. Američki novinar Mark Taliano i italijanski novinar Federiko Pjeračini napisali su tekstove u kojima, pozivajući se na poslanike koji su prisustvovali sednici, prenose teške optužbe koje je na račun Amerikanaca izneo Abdul-Mahdi i koje pružaju dodatna objašnjenja za likvidaciju Sulejmanija. „U danima posle ubistva generala Kasema Sulejmanija pojavile su se nove i važne informacije proistekle iz govora iračkog premijera. Priča iza ubistva Sulejmanija izgleda da je mnogo dublja od onoga što smo do sada znali i uključuje Saudijsku Arabiju i Kinu, kao i ulogu američkog dolara kao globalne rezervne valute“, napisao je u tekstu za Fond strateške kulture Pjeračini.\nPrema svedočenjima, Halbusi je po prekidu televizijskog prenosa prišao Abdul-Mehdiju koji mu je ljutito rekao da su „Amerikanci uništili zemlju i sada odbijaju da obnove infrastrukturu ukoliko im se ne obeća polovina svih prihoda od prodaje nafte“, što je, kako je rekao, „odbio“. „Zbog toga sam otputovao u Kinu i potpisao važan sporazum sa njima da preuzmu izgradnju umesto Amerikanca. Po mom povratku, Tramp me je pozvao i zatražio da poništim sporazum. Kada sam odbio, zapretio je pokretanjem masovnih demonstracija protiv mene koje bi okončale moje predsednikovanje vladom. Pošto su se masovne demonstracije protiv mene i dogodile, Tramp je ponovo pozvao i zapretio da ako se ne povinujem njegovim zahtevima, da će snajperisti mornaričke pešadije sa visokih zgrada ciljati demonstrante ii policiju kako bi na mene bio izvršen pritisak. Ponovo sam odbio i tada sam podneo ostavku. Do dana današnjeg, Amerikanci insistiraju na poništavanju sporazuma sa Kinezima. Posle toga, kada je ministar odbrane javno rekao da treća strana cilja i demonstrante i policiju, kao što je Tramp zapretio da će učiniti, ponovo me je pozvao Tramp i zapretio da će ubiti i mene i ministra odbrane, ako nastavimo da pričamo o toj trećoj strani“.\nDa li je ova pretnja ostvarena, samo ne direktno, nego posredstvom generala Sulejmanija čime je ubijeno još nekoliko „muva“, a ne samo ova jedna? Vašington je u ovaj napad uložio nade da će rešiti probleme sa kojima se suočava na Bliskom istoku zastrašujući njegove protivnike, ali i slanjem poruke arapskim zemljama o opasnosti produbljivanja odnosa u prvom redu sa Kinom, ali i sa Rusijom i u krajnjoj liniji, na domaćem planu, jačajući podršku Trampu izjednačavajući ovo ubistvo sa ubistvom Osame bin Ladena u vreme Obamine administracije. Takođe, ovim se poništava, ili makar znatno otežava, po svemu sudeći efikasna uloga Iraka u uspostavljanju trajnog mira na liniji Teheran-Rijad, što nije u interesu ni SAD, ni Izraela, čiji lobi ima snažan uticaj na Trampa. I jednima i drugima smeta stvaranje multipolarnog sveta, jačanju kojem bi smirivanje napetosti na Bliskom istoku značajno doprinelo, posebno kada bi se obezbedila mirna koegzistencija Saudijske Arabije i Irana, što bi sa sobom povuklo i rešavanje problema u Siriji, Jemenu, pa i u Iraku i šire. „Unipolarni svet je osuđen na propast, ali bilo bi glupo nadati se da će popustiti bez borbe. Štaviše, ubistvo generala Sulejmanija isključuje miran scenario za budućnost, jer se od Trampa i Vašingtona više ne može očekivati da dobrovoljno pristanu na ovu promenu svetskog poretka i, u skladu s tim, pristanu na priznavanje subjektivnosti bilo kojoj sili pored Sjedinjenih Država“, navodi Dugin.


NBS | Nadležnost Narodne banke Srbije u oblasti statistike\nNadležnost Narodne banke Srbije u oblasti statistike\nNarodna banka Srbije prikuplja, obrađuje i objavljuje statističke podatke iz svoje nadležnosti na osnovu članova 68-70 Zakona o Narodnoj banci Srbije kojima se uređuje obaveza za pravna lica i preduzetnike o evidentiranju, prikupljanju, obradi i dostavljanju određenih podataka.\nU skladu s članom 6. Zakona o zvaničnoj statistici, Narodna banka Srbije je jedan od odgovornih proizvođača zvanične statistike. Statističke oblasti za koje je nadležna Narodna banka Srbije su bliže utvrđene u Programu zvanične statistike, a detaljan sadržaj aktivnosti, periodika sprovođenja istraživanja i izvori podataka dati su u godišnjem planu Planu zvanične statistike :\nMonetarna i finansijska statistika,\nStatistika ekonomskih odnosa sa inostranstvom,\nStatistika platnog sistema.\nDodatno, u skladu s članom 37. Zakona o deviznom poslovanju Narodna banka Srbije propisuje rezidentima obavezu izveštavanja o plaćanju, naplaćivanju i prenosu po poslovima platnog prometa sa inostranstvom s obzirom da se navedeni podaci koriste za izradu i projekcije platnog bilansa Republike Srbije kao analitičke podloge za utvrđivanje ciljeva i zadataka monetarne politike.\nNarodna banka Srbije se kao jedan od odgovornih proizvođača zvanične statistike prilikom izrade i objavljivanja podataka oslanja na Kodeks prakse evropske statistike (European Statistics Code of Practice - CoP). Kodeks prakse evropske statistike usvojio je Odbor evropskog statističkog sistema u februaru 2005. godine, a revidiran je 2011. i 2017. godine. Kodeks se zasniva na 15 principa koji se odnose na institucionalno okruženje, statističke procese i proizvode koji su usvojeni u cilju da se obezbedi da statistike proizvedene u okviru Evropskog statističkog sistema nisu samo relevantne, pravovremene i tačne, već i da su u skladu sa principima profesionalne nezavisnosti, nepristrasnosti i objektivnosti.\nNarodna banka Srbije, u saradnji sa Republičkim zavodom za statistiku i Ministarstvom finansija, učestvuje u izradi statistike nacionalnih računa sektora države i s njom povezanih statistika. U cilju uspostavljanja efikasnog statističkog sistema u oblasti nacionalnih računa, koji će biti usklađen sa odgovarajućim pravnim aktima EU, zasnovan na Kodeksu prakse evropske statistike, Narodna banka Srbije, Republički zavod za statistiku i Ministarstvo finansija su 30. septembra 2019. godine zaključili Sporazum o saradnji u oblasti nacionalnih računa sektora države i s njom povezanih statistika.\nOsnovni propisi i standardi iz oblasti statistike\nProgram zvanične statistike za period od 2016-2020.\nPlan zvanične statistike za 2020. godinu


Problemi sa koncesijama – Institut alternativa\nInstitut alternativa » Odgovorne javne finansije » Problemi sa koncesijama\nObjavljeno 18. 05. 2012. 24. 01. 2018.\nNi nakon gotovo godinu dana od početka rada na izmjenama i dopunama Zakona o koncesijama, Crna Gora nema zaokružen i adekvatan zakonski okvir za oblasti javno-privatnih partnerstava i koncesija. Naime, radni tim za izradu predloga Zakona o izmjenama i dopunama Zakona o koncesijama je obrazovan odlukom Komisije za ekonomsku politiku i finansijski sistem Vlade Crne Gore juna 2011. godine sa zadatkom da do 31. jula 2011. godine pripremi i dostavi Vladi na razmatranje i utvrđivanje Predlog Zakona o izmjenama i dopunama Zakona o koncesijama. Međutim, rad na izradi izmjena Zakona je prekinut uz obrazloženje da je cjelishodnije raditi na jedinstvenom zakonskom okviru za oblasti javno-privatnog partnerstva i koncesija.\nNajave iz Vlade da Crna Gora „ulazi u fazu javno-privatnih partnerstava“, kao i brojni nedostaci Zakona o koncesijama iz 2009. godine (neusklađenost odredbi o konkurentskom dijalogu, procedurama, pojednim definicijama i sl. sa relevantnim EU direktivama) i Zakona o učešću privatnog sektora u vršenju javnih usluga iz 2002. godine trebalo je da ubrzaju izradu novih zakonskih rješenja. Isti zaključak se nameće i na osnovu velikog broja raskinutih koncesionih ugovora koji se po izvještaju o radu Komisije o koncesijama u prvom kvartalu 2012. godine još više povećao. Međutim, pomenuta dinamika izrade zakona za oblasti JPP i koncesija ukazuje na to da on baš i nije na listi prioriteta crnogorske Vlade.\nNeophodno je ukazati i na poteškoće u ispunjavanju odredbi važećeg Zakona o koncesijama. Po ovom Zakonu Komisija za koncesije je u obavezi je da vodi i redovno ažurira na svojoj internet prezentaciji registar ugovora o koncesijama. Uz kašnjenje od skoro dvije godine u uspostavljanju ovog registra, crnogorska javnost ni trenutno nije u mogućnosti da ostvari uvid u popis koncesionih ugovora jer je sajt Komisije za koncesije van funkcije.\nNovim zakonskim rješenjima neophodno je sadržaj registra ugovora o koncesijama/JPP proširiti tako da sadrži i planove otplata i dugovanja, a javnosti bi trebalo omogućiti i uvid u kompletne ugovore na osnovu kojih je dodijeljena koncesija ili zaključenih po modelu JPP, kao i u finansijske izvještaje realizovanih JPP i koncesija. Na taj način će se povećati transparentnost cjelokupnog procesa i uticati na povećanje kvaliteta ugovora o koncesijama i JPP.


POPOVIĆ NA OBELEŽAVANJU JUBILEJA I STRANAČKE SLAVE SRPSKE DEMOKRATSKE STRANKE REPUBLIKE SRPSKE | Srpska narodna partija\nPOPOVIĆ NA OBELEŽAVANJU JUBILEJA I STRANAČKE SLAVE SRPSKE DEMOKRATSKE STRANKE REPUBLIKE SRPSKE\nMinistar za inovacije i tehnološki razvoj u Vladi Republike Srbije i predsednik Srpske narodne partije Nenad Popović boravi u poseti Istočnom Sarajevu gde prisustvuje obeležavanju 30 godina od osnivanja Srpske demokratske stranke Republike Srpske.\nČestitajući ovaj jubilej i stranačku slavu SDS-a, Petrovdan, Popović je naglasio da osnivanje Srpske demokratske stranke „prevazilazi okvire Republike Srpske i ima svesrpski značaj“.\n„I pored svih iskušenja i pritisaka kojima je bila izložena čitave tri decenije, Srpska demokratska stranka je ta, koja je zajedno sa srpskim narodom, stvorila Republiku Srpsku i njene državne institucije. Zahvaljujući vrednostima koje je promovisala i istinskom patriotizmu i nepokolebljivoj veri u snagu nacije, one i danas ostaju trajno uporište i bedem slobode i nezavisnosti stradalnog srpskog naroda ovih prostora“, istakao je Popović.\nOn je rekao da je od izuzetnog značaja u ovim izazovnim vremenima, u kojima se danas nalazi srpski narod, Srbija i Republika Srpska, da sačuvamo nacionalno jedinstvo i svest da je reč o jednom narodu, koji deli zajedničku sudbinu sa obe strane Drine.\nPopović je podsetio da su Srpska narodna partija i Srpska demokratska stranka, dve konzervativne demokratske partije desnog centra, 13. januara ove godine potpisale sporazum o saradnji.\n„Tom prilikom poslali smo snažnu poruku da je Dejtonski sporazum okvir u kojem treba da se razvija Republika Srpska, kao i da je za čitav srpski narod Kosovo neotuđivi deo Srbije. Moramo da mudro i strpljivo vodimo politiku i dijalog sa našim međunarodnim partnerima koji će i pored svih pritisaka kojima smo kao narod izloženi dovesti do toga da te dve činjenice niko nikada ne može da promeni“, naglasio je Popović.\nLider narodnjaka ističe da Srbija i Republika Srpska treba da trajno ostanu vojno neutralne.\n„Naše stranke se snažno protive članstvu u NATO paktu, savezu koji nas je besomučno bombardovao, ubijajući naše građane i razarajući naše gradove i naše privredne potencijale“, kazao je Popović.\nOn je istakao da su Srbija i Republika Srpska garant sigurnosti svim Srbima ma gde živeli i da je cilj izgradnja partnerstva sa svim državama i strankama koje dele iste vrednosti i poštuju slobodu i nezavisnost srpskog naroda, znajući dobro da je u najtežim, ključnim trenucima naše istorije jedino nepokolebljivo uz srpski narod bila i ostala Rusija.\n„Srpska narodna partija i Srpska demokratska stranka, gradiće Srbiju i Republiku Srpsku kao razvijene, moderne evropske države, koje se svojim znanjima, tehnološkim napretkom, naukom i inovacijama mogu takmičiti sa svima. Želimo da novim radnim mestima, novim investicijama, tehnološkim parkovima i novim startap centrima u svakom mestu Srbije i Srpske pokrenemo preduzetništvo i inovativnost, da život ponovo počne da se razvija i da mladi izaberu naše države kao države svoje budućnosti“, zaključio je Popović.\nVaša e-pošta neće biti objavljena.Obavezna polja su označena *\nVaša veb stranica\nPOPOVIĆ: OLUJA ZAVRŠNI ČIN USTAŠKE GENOCIDNE VERTIKALE\nPOPOVIĆ: SRBI NE PRIHVATAJU ULTIMATUME, BIĆEMO JOŠ ČVRŠĆI U ODBRANI KOSOVA\nMINISTAR POPOVIĆ: UGOVOROM S EVROAZIJSKOM EKONOMSKOM UNIJOM SRBIJA MOŽE POSTATI MOST IZMEĐU ZAPADA I ISTOKA\n“Nema primera u svetu da je neka zemlja beležila ekonomski rast, u trenucima kada je gubila nacionalno dostojanstvo. Zato su za nas u Srpskoj narodnoj partiji državotvornost i ekonomija dve strane iste medalje. Čuvaćemo naše Kosovo, našu Republiku Srpsku, a Srbiju razvijati kao modernu, demokratsku zemlju, koja se ponosi svojom dugom i slavnom istorijom.”\nUstanička 65/5, 11000 Beograd\nSrpska narodna partija© 2015 Design by KJUmedia


Kosovski MUP: Od sutra privremene tablice u centrima za registraciju - Radio Kosovska Mitrovica\nKosovski MUP: Od sutra privremene tablice u centrima za registraciju\n20. September 2021, 17:25 -> 17:26\nOd sutra građani mogu preuzeti privremene tablice u svim centrima za registraciju vozila, saopšteno je iz kosovskog Ministarstva unutrašnjih poslova.\nIz kosovskog MUP-a kažu da je odluka donešena “u cilju nastavka informisanja javnosti i istovremeno omogućavanja slobodnog kretanja građana, nakon isteka sporazuma od 14. septembra 2016. godine”.\n“Građani pored mogućnosti preuzimanja privremenih tablica na svim prelazima, od sutra u podne tablice mogu preuzeti i u svim centrima za registraciju vozila na Kosovu”, navodi se u saopštenju.\nGrađani koji putuju u pravcu centralne Srbije mogu koristiti srpske registarske oznake bez ikakvih problema, objašnjavaju iz MUP-a.\nMeđutim, pri ulasku na Kosovo, na vozilima sa srpskim registracionim oznakama moraju biti postavljene privremene kosovske tablice, u skladu sa današnjom odlukom Ministarstva unutrašnjih poslova, dodaje se u saopštenju.


Automatski pilot - Vladimir Gligorov - Peščanik\nNamera mi je da ukažem na ključni problem sa kojim se suočava Evropska unija, ali bi pre toga možda imalo smisla videti zašto je toliko zemalja želelo, a neke još uvek žele, da joj se pridruže?\nOdgovor nije da su građani zemalja članica, i zemalja koje bi želele da postanu članice, u zabludi jer očekuju da im Evropska unija reši sve probleme i obezbedi rajsko blagostanje. Nije ni da Evropska unija služi, već u zavisnosti od teorije političke ekonomije koju prihvatate, interesima nacionalnih i evropskih birokratija, ili kapitalističkih klasa, koje nekako uspevaju da korumpiraju građane da podržavaju projekat koji im u stvari nije u interesu. Posezati za tim objašnjenjima je isto kao i priznati neznanje i neobaveštenost.\nZapravo, građani evropskih država su videli i još vide u Evropskoj uniji sredstvo ostvarivanja osnovnih javnih dobara, koje im njihove države nisu u stanju da obezbede. Reč je, pre svega, o bezbednosti i pravdi. A potom o stabilnosti i napretku. Ovo se ne vidi uvek ili bar ne na prvi pogled zato što je pristup obezbeđivanja ovih dobara posredan. Politička bi unija bila neposredan način ostvarivanja bezbednosti i pravde, a privredna unija, koja podrazumeva zajedničku monetarnu i fiskalnu politiku, stabilnosti i napretka. To je zaista i bio izvorni cilj, ali je integracija trebalo da do toga dovede posrednim putem – preko liberalizacije trgovine i svih drugi privrednih poslova. Tržišna integracija je trebalo da opravda monetarnu uniju, a postepena politička integracija je trebalo da ojača vladavinu prava i dovede do prenosa suverenosti na evropskog građanina, a javnih potreba na evropskog poreskog obveznika.\nOvaj proces integracije je trebalo više da bude podstaknut i održan privrednom stabilnošću i napretkom, a ne neposredno merama privredne politike. Tako da se čitav sistem upravljanja uglavnom zasniva na pravilima, budući da ni Savet niti Komisija zapravo i nemaju instrumente izvršne vlasti. Štaviše, ideja je da će otvorene granice povećati bezbednost, a ako se sporovi rešavaju pravnim sredstvima, obezbediće se i pravda. Konačno, ako uvećane privredne slobode podstaknu razvoj, a on ubrza rast, brigu za privrednu stabilnost može da preuzme centralna banka monetarne unije.\nOsnovna je dakle ideja da je nađen privredni i politički okvir koji je u skladu sa stabilnim, gotovo zakonitim odnosima među ljudima i narodima, bar u Evropi, tako da se njihova eventualna politizacija može odložiti za kasnije, za vreme kada su evropski interesi dovoljno jaki da se odustane od nacionalnih ili lokalnih. Ovaj se poslednji korak vezivao i sa povećanom ulogom ili odgovornošću Evropske unije u svetu, što ne uživa neku popularnost u evropskim narodima. Ako bi centralna vlast bila jaka – imala značajan budžet i legitimnost – kojim bi regionalnim i svetskim ciljevima to tačno trebalo da služi? Odgovor, imajući u vidu istoriju, nije ni očigledan niti neminovno povoljan.\nTo je zamisao: dovoljna su pravila, nije potreban pilot. Šta, međutim, ako nastanu strukturne neravnoteže? Recimo kao trenutno, jer je potrebno upravljati procesom stabilizacije. Budući da je međuzavisnost velika, instrumenti stabilizacije, recimo, međusobnih potraživanja bi bili korisni. Takođe, zajednička fiskalna politika, koja bi bila oslonjena na evropskog poreskog obveznika, bi svakako bila korisna. Ona bi podstakla demokratizaciju Evropske unije, jer je teško opravdati demokratski način odlučivanja, ako nema demokratizacije ne samo budžetskih prava, nego i poreskih obaveza.\nI to je sada dilema i izbor: povratak nacionalnim državama i privredama ili ubrzanje procesa političke i privredne integracije. Rasprave koje se sada vode ukazuju kako na nedovršenost Unije tako i na probleme koje bi njena razgradnja donela. Šta bi bilo sa evropskom bezbednošću, sa vladavinom prava, sa napretkom, o stabilnosti i da se ne govori? U ovom času postoji nekakva konstrukcija, mada nije izvesno ko bi tačno trebalo da brine o njenoj konzistentnosti. Alternativa su nacionalne države koje međusobne probleme rešavaju odnosom snaga, a ne vladavinom prava i političkim konsenzusom. Zanimljivo je da izbor nije lak.


Stan topliji, a računi za struju manji? Moguće je ako znate ovaj jednostavan trik - Zadovoljna.ba\nSrijeda, 23. Juna 2021 04:30:53\nStan topliji, a računi za struju manji? Moguće je ako znate ovaj jednostavan trik\nJednostavan trik kojim možete da sačuvate koju marku u novčaniku, a da vam pritom stan bude topliji.\nZimi se, prirodno, računi za struju prilično uvećavaju, jer pored centralnog grijanja često moramo da stanove dogrjevamo grijalicama na struju, najčešće zbog loše izolacije. Još teže je onima sa etažnim grijanjem. Ipak, postoji jednostavan trik kojim možete da sačuvate koju marku u novčaniku, a da vam pritom stan bude topliji.\nZa ovucaku osim specijalizovane folije namjenjene upravo ovakvim poslovima, može da posluži i kvalitetnija kuhinjska folija.\nPrethodni članakPismo koje je napisala Sreća


Uspesi članica UPŽ srbije u 2016\n„NUTRI BIOS“ proizvodi i promoviše sertifikovanu organsku funkcionalnu hranu sa misijom da ukaže na značaj specijalno odabrane hrane u cilju očuvanja zdravlja i njen uticaj u borbi sa bolešću. Vizija firme je da većina populacije spozna vrednost organske hrane.Funkcionalna hrana podrazumeva da je njeno dejstvo na organizam naučno utvrđeno i da je ona tako izbalansirana da pozitivno utiče na zdravlje. NUTRI BIOS PAKET je prvi proizvod ove kompanije, a njegova konzumacija potpomaže metabolizam, detoksikaciju i imunitet. Dejstvo svakog od sastojaka je potkrepljeno naučnim referencama od strane relevatnih ustanova. Autor NUTRI BIOS PAKETA prim. dr Ljiljana Bajić Bibić dobitnica je specijalnog priznanja za inovativnost „Cvet uspeha za ženu zmaja“ koje dodeljuje Udruženje poslovnih žena Srbije. Nutri Bios d.o.o. i dalje radi na inovaciji proizvoda. U toku je relizacija tri proizvoda organske funkcionalne hrane koji će imati pozitivno dejstvo na organizam za različite potrebe konzumenata. Svaki proizvod će biti sertifikovan od strane nadležne sertifikacione kuće. U toku je zaštita žiga Nutri Bios d.o.o.\nAgroInvest Fond je počeo sa radom u Srbiji 2001. godine i deo je Vision Fund International-a, koji je osnovan od strane World Vision International-a, a koji posluje širom sveta i ima za cilj ekonomsko osnaživanje i socijalnu inkluziju najosetljivijih članova društvene zajednice, stavljajući u fokus žene i decu. Usluge koje pružaju imaju za cilj da podrže ekonomski napredak u nerazvijenim područjima. U Srbiji rade kao posrednici između komercijalnih banaka i malih preduzetnika kojima je otežan direktan pristup kreditima. Namena kredita su pokretanje i unapređenje malih biznisa, trgovina, usluge, poljoprivreda, rekonstrukcija i popravka poslovnih objekata, sve za male preduzetnike. Posluju u 17 filijala širom Srbije i zapošljavamo oko 150 ljudi. Većina naših klijenata koristi kredite za započinjanje sopstvenog biznisa, čime se otvaraju nova radna mesta za članove njihovih porodica. Više od polovine naših klijenata ostane sa nama tokom narednih kreditnih ciklusa, nakon što njihova poslovanja postanu održiva. Glavni deo portfolia se koristi za poljoprivredu, ali uključuje i druge vrste malih preduzeća. Više od 50% svih naših klijenata su žene. Agroinvest nosilac je Sertifikata za zaštitu klijenata.\nDeseta godina poslovanja klinike Antamedica je bila veoma uspešna. Emilija Antansijević sa svojim timom akreditovala je i realizovala 15 novih kurseva za lekare iz oblasti ultrazvučne dijagnostike i kolor doplera, radiografije, kompjuterizovane tomografije (skenera) i kardiološke dijagnostike (ehokardiografija, holer EKG-a i holter krvnog pritiska). Antamedica je privatna medicinska praksa u regionu koja kontinuirano sprovodi akreditovane obuke lekara iz ovih oblasti i njihovo osposobljavanje za samostalno izvođenje dijagnostičkih procedura. Obučili su više od 200 lekara iz oblasti ultrazvučne dijagnostike do sada, a u toku 2016. godine najmanje 100 lekara. Tokom sprovođenja obuke lekara, ultrazvučni ili kolor dopler pregled besplatno ili po simbiličnoj ceni obavilo je gotovo 2000 pacijenata. Skupe i veoma sofisticirane preglede vrhunskih stručnjaka pacijentima su učinili dostupnim i pristupačnim i time doprineli prevenciji i blagovremenom otkrivanju bolesti.\nOve godine nabavljenje još jedan savremeni ultrazvučni aparat sa mogućnostima za ultrazvučnu elastografiju koja značajno podiže kvalitet i preciznost ultrazvučnih pregleda i eliminiše potrebu za bespotrebnom biopsijom i dodatnom invazivnom dijagnostikom.\nAntamedica Plus – specijalistička ordinacija za fizikalnu medicinu je takođe započela sa radom ove godine. Opremljena je za sprovođenje kompletne fizikalne terapije (elektroterapiju, laser, magnet, ultrazvuk, kineziterapiju). Specijalizovali su se za preglede specijaliste fizikalne mediine – kiropraktičara i terapije trakcije – istezanje kičmenog stuba uz pomoć trakcionog stola, individualne vežbe kod pacijenata sa diskus hernijom i metode manuelne terapije – kiropraktiku.\nMila Litvinjenko, vlasnica kompanije „Aura“ i članica Udruženja poslovnih žena Srbije, primila je prestižnu nagradu Veuve Clicquot Bussines Woman Award za 2016. godinu za najuspešniju preduzetnicu u regionu (Hrvatska, Srbija i Crna Gora).Kompanija „Aura” je tokom 2016. godine dobila osveženje u vidu nove delatnosti. Od nedavno je otvoren nov prostor Aura Beauty Lounge, namenjen svim damama koje žele da se edukuju po pitanju primene proizvoda i tehnike šminkanja.\nTatjana Jevđović („Beauty Imagini Centar“) je sa svojim timom početkom ove godine u Hotelu Grey Kopaonik postavila i organizovala SPA Cenar i Relax zonu, a organizovana je i edukacija zaposlenih. Kao počasni članovi Globalnog Ayurvedskog Festivala u Kerali i članovi Globalne Ayurvedske mreže, Tatjana i Isidora Jevđović učestovale su u Internacionalnom programu Globalnog Ayurvedskog Festivala, kao predavači i članovi Internacionalnog Foruma u cilju razvijanja i podizanja svesti o Ayurvedi i prirodnom lečenju na ovim prostorima. Takođe, Beauty Imagini Centar je ove godine u aprilu obeležio desetogodišnjicu postojanja. U sastavni deo ponude uveden je Miha bodytec apparat- fitnes aparat, koji omogućava da postignemo optimalne rezultate za najkraće moguće vreme. Sredinom decembra je na Adi Ciganliji otvoren Integra Life Club, prvi pravi holistički centar koji ima za cilj podizanje kvaliteta života. Idejni tvorac i osnivač ILC-a je Tatjana Jevđović, holistički terapeut, koja je pre deset godina osnovala Beauty Imagini Centar.\nBel Medic na čelu sa dr Jasminom Knežević u Novu 2017. godinu ulazi bogatiji za dva ISO sertifikata, dve nagrade, sa 115 zaposlenih, a pacijentima su u 2017. na raspolagaju još dva medicinska centra u Beogradu!\nInvestirajući u novu, najsavremeniju opremu kao što su magnetna rezonanca poslednje generacije, 64-slajsni skener, digitalni mamograf i rendgen i ultrazvučne aparate – postali su regionalno relevantan dijagnostički centar.Izvođenjem kompletno endoskopskih operacija diskus hernije, laparoskopskih, torakoskopskih i artroskopskih intervencija jedini su kompletan centar za minimalno-invazivnu hirurgiju u Srbiji.Nakon barijatrijske operacije gojaznog deteta i laparoskopskog uklanjanja mokraćne bešike, postali su prva medicinska ustanova u regionu gde su urađene ove operacije. Jedini u privatnoj praksi u Srbiji rade ERCP, kompleksnu metodu kojom se u istom aktu precizno lociraju i eliminišu kamenčići iz žučnih i pankreasnih puteva. Uspešno su prošli resertifikacioni audit za standard ISO 9001 prema novoj verziji 2015 i dobili dva nova sertifikata – 14001, standard za zaštitu životne sredine, i HACCP, standard za upravljanje bezbednosti hrane. Otvorena su dva nova moderna medicinska centra, jedan na Slaviji, u Knjeginje Zorke 7, a drugi u Bulevaru Oslobođenja 165.\nOsvojili su prestižnu nagradu „Europian Bussines Award“ u kategoriji „odnos prema klijentu“, postavši prva i jedina kompanija iz Srbije koja je ikada dobila ovakvo priznanje. Nagrađeni su i „Zlatnom amforom“, specijalnim priznanjem za doprinos razvoju medicinskog turizma u Srbiji, koju tradicionalno dodeljuje Yu Travel magazin.\nUskoro se otvara i Oftalmološki centar Bel Medica, sa kompletnom dijagnostikom i očnom hirurgijom.\nBlumen group u 2016. godini\nAgencija Blumen group 2016. godinu otpočela je u novom poslovnom prostoru koji je otvorio vrata novim projektima, nagradama, novim poslovnim prilikama, klijentima, članovima tima i poslovnim saradnicima. Na početku godine osvojeno je priznanje Društva Srbije za odnose sa javnošću za promotivnu kampanju KTITOR NOVIH IDEJA, a zatim je usledilo i finale prestižne internacionalne nagrade Međunarodne asocijacije za odnose sa javnošću – IPRA 2016, za event projekat PLAY IT AGAIN.\nU međuvremenu je tim Blumen Group-a koji predvodi Nataša Pavlović Bujas, proširen za još dva člana. Jedan od novih poduhvata, kreiran na zahtev brojnih prijatelja i poslovnih saradnika koji rad i rezultate prate dugi niz godina – ugledaće svetlost dana u novoj godini. Reč je o ,,Blumen Business Club“ koji je neformalnu pretpremijeru doživeo baš sa članicama Udruženjem poslovnih žena u formi edukacije i umrežavanja.\nU skladu sa motom projekta ,,Povezujemo – Jačamo – Inspirišemo“ u 2017. godini Blumen Group otvoriće vrata kluba svim zainteresovanim pojedincima, kompanijama pružajući im mogućnost da se kroz različite forme kreativnog druženja poslovno povežu i sarađuju, neformalno usavršavaju na stručnom i ličnom planu, razmene iskustva i praksu unapređujući sadašnje modele poslovanja i komuniciranja.\nModna kuća ELIPSA, postoji već punih 29 godina i lider je u modnoj industriji i svojim radom usrećuje veliki broj dama u zemlji i regionu. Jedan od uspeha koji je ove godine proslavljen je upravo 29. rođendan kome je prisustvovao ceo Elipsa tim od čak 250 zaposlenih. Direktorka Božana Pantović je i ove godine bila prisutna na mnogim manifestacijama, od kojih se naročito izdvaja „Cvet uspeha za ženu zmaja“ u organizaciji Udruženja poslovnih žena Srbije, gde je kao već proglašena „žena zmaj“ 2015. godine i dobitnica povelje DAMA 2016. podržala događaj kao „Prijateljica manifestacije“ i uručila jedno od specijalnih priznanja. Takođe, bila je i učesnica na Regionalnoj konferenciji o porodičnom preduzetništvu u Srbiji, Crnoj Gori i Bosni i Hercegovini.\nModna kuća ELIPSA i Božana ističu da su najponosniji na činjenicu da kao porodična firma iz godine u godinu uspevaju da konstantno napreduju, proširuju plasman na tržištima u okruženju i svakodnevno potvrđuje da su vodeći ženski brend u našoj zemlji i regionu.\nEurotranslate 2016. godinu obeležava u znaku 10 godina uspešnog poslovanja u Srbiji. Inspirativno i bogato iskustvo godinama sticano, je ovu poslovnu kuću pretvorilo u bogatu riznicu kvalitetnih i edukovanih radnika. Marina Jovanović se sa svojim timom može pohvaliti uvođenjem najnovijih tehnologija i programa koje koriste u samom procesu prevoda. Greške i rizici su smanjeni na minimum, a trude se da strategiju nadograde, i time podignu nivo informisanosti ljudi o samom značaju kvalitetno prevedenih tekstova. Nosioci su sertifikata prema standardu ISO 9001.Kako bi krunisali 10 uspešnih godina, oformili su marketing tim koji se posvećeno bavi brendiranju usluga i imena, a koji će se u svakom trenutku truditi da prenese deo atmosfere kao i da sve korisnike obavesti o svim novinama koje budu uvodili tokom narednih godina.\nKako bi krunisali 10 uspešnih godina, oformili su marketing tim koji se posvećeno bavi brendiranju usluga i imena, a koji će se u svakom trenutku truditi da prenese deo atmosfere kao i da sve korisnike obavesti o svim novinama koje budu uvodili tokom narednih godina.\nSlobodanka Stević („Kondor Tis“) isitče da će ovu poslovnu godinu pamtiti po intenzivnijoj prodaji letnjih aranžmana, kao i po novoizgrađenom turističkom objektu „Heba“ na Divčibarama, na kome je prošle godine početo sa radom, a ove godine je oplemenjen unutrašnji enterijer, spoljni ambijent sa dečijim mobilijarom i letnjom restoranskom baštom. Samim tim biznis je dobio novu dimenziju, nove klijente, nove događaje, kao kamp engleskog jezika, slikarske kolonije, tradicionalnu manifestaciju „Dani gljiva”, radionice „Stazama Divčibara na putu ka sebi”, što je rezultiralo da „Heba“ bude rezervisana tokom cele godine.\nOno što je ostavilo poseban utisak je dobijanje specijalnog priznanja za porodično preduzetništvo„Cvet uspeha za ženu zmaja”, za koju naglašava da je to bila lična satisfakcija za uložen trud i rad, a i odlična dodatna motivacija. Usledila su interesovanja medija, nova iskustva, nova poznanstva, kao i kontakt sa studentima Poslovnih studija Univerziteta „Singidunum“ u Valjevu, gde je učestvovala u predavanju na temu rada turizma.\nZa modnu kuću LUNA, 2016. godina počela je sa dva velika priznanja za doprinos razvoju preduzetništva u zemlji i regionu. Ugledni poslovni magazini ,,Biznis“ i ,,Ekonometar“ uručili su Biljani Jovanović u februaru priznanje ,,Planeta biznis“ za najboljeg preduzetnika, a već narednog meseca na samitu ,,300 najboljih“ u Dubrovniku, direktorka i vlasnica LUNE ponela je regionalnu nagradu ,,STVARATELJI ZA STOLJEĆA“ “ za doprinos razvoju preduzetništva u Srednjoj i Jugoistočnoj Evropi.\nTokom leta 2016. LUNA je dodala svom maloprodajnom lanacu još jedan, do sada najekskluzivniji ,,concept store” na atraktivnoj lokaciji TC Zlatibor, na Zlatiboru, pružajući kupcima još veći komfor i uživanje u kupovini. Svesna činjenice da mentalno i fizičko zdravlje zaposlenih itekako utiče na krajnji kvalitet proizvoda, LUNA kontinuirano ulaže u zdravlje zaposlenih i kvalitet radnog okruženja. Nakon prošlogodišnjeg priznanja za doprinos bezbednosti i zdravlju na radu zaposlenih, Povelje „28.april“, koju joj je dodelila republička Uprava za bezbednost i zdravlje na radu, LUNA je još jednom potvrdila status odgovornog poslodavca. U oštroj nacionalnoj konkurenciji, kompanija je nedavno odabrana da učestvuje na prestižnom međunarodnom takmičenju za Evropsku nagradu dobre prakse u Bilbau u Španiji, koja se dodeljuje najboljim preduzetnicima, pravnim licima i organizacijama za izuzetne i inovativne doprinose u upravljanju zaposlenima starijeg životnog doba.\nPonosni su na to što je većina zaposlenih svoj poslovni i lični razvoj dostigla upravo radeći za LUNU duže od dve decenije. A još ponosniji na to što su kompanija u kojoj žene stvaraju za žene, te posebno vode računa o zaposlenim damama u takotzvanim zrelim godinama.\nM design by Milica Petrović\nMilica Petrović je ove godine u galeriji Mikser House održala predstavljanje nove kolekcije – „Love Mystical Balkan“. Ovom kolekcijom M design je u potpunosti otpočeo proizvodnju svog dizajniranog materijala tehnikom sito štampe na tekstilu, čime se ova tehnika vratila na velika vrata sa umetničkim, a ne komercijalnim pristupom, dok se brend izdvojio kao lider u izradi tekstilnog unikatnog aksesoara za enterijere. Kao inspiracija za ovu kolekciju poslužio je Balkan, kao i staroslovenski simboli. Ovu kolekciju karakteriše prvenstveno povratak pravim vrednostima i korenima, uz ljubav koja je pokretač svega.\nove godine kompanija „NAG“ koja se bavi dizajnom, proizvodnjom i prodajom poslovnih uniformi nastavila je sa rastom, a tome je, između ostalog doprinelo plasiranje robe na inostrano tržište (Hotel Splendid, Hotel Maestral). Takođe, kompaniji su dodeljene subvencije na osnovu Odluke o načinu, uslovima i kriterijumima za izbor korisnika sredstava u okviru mera i aktivnosti za podršku razvoja ženskog preduzetništva, koje se finansiraju iz budžeta grada Beograda. Dobitnici su i sertifikata „Firma od poverenja”, koji posluje na tržištu Evropske Unije od 2013. godine, a pokrenute od strane centra za Istraživanje Mišljena klijenata DOO (CZMIK DOO). Vlasnica i direktorka, Aleksandra Popović smatra da je jednako važno imati sopstveni dizajn i prepoznatljiv vizuelni identitet. Jednoobraznost odevanja u poslovnom svetu upućuje na izbor kvaliteta proizvoda i ne skreće pažnju na pojedinca u kolektivu.\n2016. godinu u agenciji Travel boutique obeležilo je lansiranje novog sajta prilagođenog mobilnim uređajima, kao i veoma uspešne kampanje na društvenim mrežama. Online kampanje su prisutne kako u Srbiji, tako i u regionu, pa je i porast broja putnika posebno primetan iz Crne Gore, Makedonije i Bosne i Hercegovine. Posebna zanimljivost je da agenciju na Instragram-u već prati više od 11 000 ljudi i taj broj stalno raste.\nUmetnička radionica „Marija Hand Made“\nMarija Ivanković Jurišić („Marija Hand Made“) ove godine predstavila je kolekciju Beli Anđeo u Amsterdamu i Hagu u okviru sajma „Modefabriek“. Takođe, dobila je poziv od gradonačelnika Šapca, Nebojše Zelenovića da se pridruži timu za Razvoj ženskog preduzetništva u funkciji savetnice, a zatim je kreirala program „Osnaživanje za preduzetništvo“ u okviru koga je održano 5 radionica Udruženja, kao i nekoliko radionica u saradnji sa Poslovnim fakultetom iz Valjeva, Univerzitetom Singidunum, i Centrom za Stručno Usavršavanje iz Šapca, kao i više od 10 praktičnih obuka iz oblasti prozivodnje, prerade i obrade tekstila i hrane u saradnji sa uspešnim pojedincima, umetnicima, preduzetnicima i poljoprivrednim gazdinstvima iz navedenih delatnosti, tekstila i hrane, sve uz podršku Gradske Uprave Šabac. Ovaj program pohađalo je više od 200 nezaposlenih žena iz Šapca i okoline, starosne dobi između 20 i 60 godina. Takođe, formirana je tekstilna radionica koja broji 20 žena opredeljenih za bavljenje tekstilom kojom rukovodi Marija Ivanković Jurišić. Nastupile su na Šabačkom letnjim festivalu, u organizaciji MTV-ja, gde su izlagale specijalno diajnirane reklamne torbe sa logotipom festivala, a u septembru su za GU Šabac izradile 1200 rančeva za školski pribor koje grad poklanja đacima prvacima. U međuvremenu se radilo na izradi specijalne linije „Kućnog tekstila“ odnosno dekorativnih predmeta za Dizajn enterijera, zavesa, stoljnjaka i dekorativnih jastuka. Polaznice ovog programa posetile su i 11. Sajam Etno Hrane i pića na Beogradskom sajmu, a neke od njih su i izlagale u okviru štanda RPK Valjevu. Krajem godine pohađale su Školu za izradu projekata u organizaciji Poslovnog Fakulteta iz Valjeva, a grupa žena opredeljenih za hranu je sa svojim projektom „Zdrava užina- Zdrava družina” prošla u 5 najboljih od svih prijavljenih projekata. Krajem godine radionica za tekstil imala je veliku prednovogodišnju izložbu u Šabačkoj biblioteci gde su se predstaviti svi radovi nastali u međuvremenu. Izložba je postavljena u saradnji sa učenicima Škole za Umetnicke Zanate.\nUdruženje poslovnih žena „Šapčanke“ iz Šapca osnovano je 1. decembra, predsednica je Marija Ivanković Jurišić.


Deset funkcionera i oficira policije i Narodne banke Srbije završili su u Beogradu obuku o tehnikama falsifikovanja novca koju su organizovali italijanski karabinijeri u okviru programa evropske pomoći "Perikle" za borbu protiv falsifikovanja novca i izvan EU.\n"Falsifikovanje novca predstavlja rastući problem i nanosi veliku štetu nacionalnim privredama, pre svega malim trgovcima i preduzetnicima. Obuku su prošli srpski instruktori koji će u narednim mesecima obučavati zaposlene u različitim vladinim strukturama i agencijama. Nakon početne faze u Italiji, deset srpskih funkcionera su prošli drugu fazu obuke u Beogradu", navodi se u saopštenju Ambasade Italije u Srbiji.\nCeremoniji dodele diploma prisustvovao je komandant Komande karabinijera za borbu protiv falsifikovanja novca, pukovnik Frančesko Ferače.\n"I u evropskim programima Italija je potvrdila da je lider u saradnji sa Srbijom u borbi protiv kriminala, pre svega onog transnacionalnog koji predstavlja pretnju za naše dve zemlje i za Evropu", izjavio je tim povodom ambasador Italije u Srbiji Đuzepe Manco.\nOn je istakao da je i sam šef italijanske diplomatije Paolo Đentiloni veoma angažovan na potvrđivanju uloge Italije u najvažnijim oblastima – od borbe protiv transnacionalnog organizovanog kriminala do terorizma, preko korupcije o kojoj će italijanska Agencija za borbu protiv korupcije, koju predvodi Rafaele Kantone, voditi dvogodišnji evropski program pomoći Srbiji.\nNa inicijativu Tužilaštva za borbu protiv mafije i terorizma Italije i istovetne strukture u Srbiji, specijalni tužioci zemalja Balkana sastali su se 27. maja 2016. godineu Beogradu i potpisali prvi put Deklaraciju o međusobnoj operativnoj saradnji, podseća se u saopštenju.\nIzvor: Vebsajt RTS, 17.06.2016.


Saradnja Gradske uprave i MUP-a KS na suzbijanju prosjačenja | Sarajevo.ba\nSaradnja Gradske uprave i MUP-a KS na suzbijanju prosjačenja\nGradonačelnica Sarajeva Semiha Borovac održala je jučer sastanak sa Himzom Selimovićem, policijskim komesarom Kantona Sarajevo i Jasminom Idrizovićem, načelnikom Prve policijske uprave. Predstavnici MUP-a su upoznali gradonačelnicu sa stanjem sigurnosti u gradu i problemom prosjačenja.\nMjere koje se poduzimaju na suzbijanju prosjačenja bile bi efikasnije da je usklađena zakonska regulativa sa efikasnim radom policije, istakao je Selimović, te dodao da će ovaj problem biti manji kada dođe do sistemskog uvezivanja nadležnih institucija, medija i građana.\nGradonačelnica Borovac je tim povodom najavila intenzivniju kampanju i formiranje koordinacionog tijela, koje bi pripremilo dugoročnu strategiju u borbi protiv prosjačenja.\nS obzirom na ljetnju turističku sezonu od koje se očekuje mnogo u narednom periodu, potrebno je što energičnije poduzeti konkretne aktivnosti na rješavanju ovog problema. Tako bi se prva slika koju turisti stiču o Sarajevu poboljšala, a cjelokupan imidž grada digao na viši nivo.\nHimzo Selimović, kantonalni policijski komesar je prenio mišljenje svojih kolega iz EUPM-a da je Sarajevo mjesto sa zadovoljavajućim nivoom sigurnosti i iznad evropskog standarda. S obzirom na ovakvu ocjenu potrebno je što prije suzbiti prosjačenje, a u tom cilju građanima Sarajeva su na raspolaganju brojevi telefona 206-000 i 236-981, za sve sugestije, primjedbe i prijedloge.


Možda i ukidanje\nSvilanović i Robertson su novinarima rekli da će i na političko-diplomatskom i na vojno-tehničkom nivou biti nastavljena saradnja SRJ i NATO-a s ciljem da se reši ovo veoma važno pitanje.\nBRISEL (FoNet) - Savezna Republika Jugoslavija i NATO složili su se u sredu da razmenjuju sve informacije o ostacima osiromašenog uranijuma iz municije koju je Alijansa koristila tokom sukoba na Balkanu. Robertson je izjavio posle da Alijansa "nema šta da krije, ali ima da deli", u pokušaju da uveri vojnike i civile da nema trajne opasnosti po zdravlje od osiromašenog uranijuma, javlja Rojters.\n"NATO će biti potpuno otvoren o informacijama koje imamo", izjavio je Robertson, dodavši da želi otvaranje komunikacije s Beogradom.\nJugoslovenski ministar je dodao da će biti učinjeni koraci za uspostavljanje poverenja između jugoslovenskih snaga bezbednosti i trupa NATO-a u sastavu Kfora.\nRobertson je izjavio da je poseta šefa diplomatije SRJ NATO-u "značajan dan" i podvukao da su on i ambasadori u Savetu NATO-a "posebno želeli da pozdrave mirne i demokratske promene u Jugoslaviji". On je dodao i da vojne akcije NATO-a na teritoriji SRJ "ni na koji način nisu bile uperene protiv srpskog naroda".\nRobertson je podvukao da "NATO osuđuje svaku vrstu nasilja u Preševskoj dolini" i naglasio da "svi mi želimo stabilnost, demokratiju i mir na Balkanu" i "nadamo se i da je ovo deo saradnje u tom cilju".\nSvilanović je, odgovarajući na pitanja novinara, precizirao da zasad jugoslovenska vlada nije razmatrala mogućnost uključivanja SRJ u program saradnje s NATO-om, Partnerstvo za mir.\nMinistar inostranih poslova SRJ je, u posebnoj izjavi našim novinarima, naveo da je svoj predlog o rešenju problema tampon zone objasnio i "polazištem da je zona kopnene bezbednosti ustanovljena da bi razdvojila dve neprijateljske armije", a da "sad taj argument ne stoji, jer mi ne gledamo tako jedni na druge".